qundao/data-zh-poetry huggingface dataset:
谒金门
作者：李景云 崔时佩
朝代：明
体裁：曲

若不是红娘引诱。怎能彀两边成就。裙带腰儿掩过纽扣。比着旧时越瘦。
豹子令
作者：李景云 崔时佩
朝代：明
体裁：曲

众：果有娇姿美貌人。美貌人。蓦然说起动人心。动人心。大王免得撬脚坐。小卒免得曲腰行合前。
豹子令
作者：李景云 崔时佩
朝代：明
体裁：曲

净：本是朝中一武臣。一武臣。今来山寨做强人。做强人。只为有功不升赏。算来谁肯办赤心合前。
豹子令
作者：李景云 崔时佩
朝代：明
体裁：曲

净：闻说蒲东一寺门。一寺门。崔家少女号莺莺。号莺莺。艳质方才年二八。掳归山寨做夫人。合：点精兵。安排器械便登程。
贺圣朝
作者：李景云 崔时佩
朝代：明
体裁：曲

净扮孙飞虎上：统领强兵为寇。不图拜将封侯。杀人放火逞凶谋。肯落他人机后。
贺圣朝
作者：李景云 崔时佩
朝代：明
体裁：曲

远送贤才取应。驰驱早到长亭。眼前秋色总关情。贴：愿攀仙桂去。云路快先登。
越恁好
作者：李景云 崔时佩
朝代：明
体裁：曲

合：永承宗嗣。永承宗嗣。治中堂人怎比。风流才思。容娇媚世应稀。合：开筵庆赏春风里。笙歌满耳。麝兰香霭围珠翠。春花秋月长如此。
越恁好
作者：李景云 崔时佩
朝代：明
体裁：曲

夫荣妻贵。夫荣妻贵。办行程临府治。黄堂善政。传千里抚安黎庶合前。
醉落魄
作者：李景云 崔时佩
朝代：明
体裁：曲

吾兄久别情难会。难中感得来相济。老旦上接：特蒙秘策回生。犹胜吓蛮书。
醉香归
作者：李景云 崔时佩
朝代：明
体裁：曲

我这里开时有泪沾衣袖他那里。修时未写泪先流闷时开拆闷时修。泪痕儿都把书湿透。正是一重愁番做两重愁。寄来书泪点从来有念书介。
醉香归
作者：李景云 崔时佩
朝代：明
体裁：曲

旦：当日西厢月下曾相守。今日琼林宴上恣遨游。跳东墙却去占鳌头。惜花心养成折桂手到如今。晚妆楼改作志公楼。朝阳鸟便是鸾凤友。
金珑璁
作者：李景云 崔时佩
朝代：明
体裁：曲

博陵寻故垄。何时可卜佳城。经此地叹伶仃。贴上：风尘迷泪眼。云树隔归程净上：妳妳。你。愁鬓渐星星。
金珑璁
作者：李景云 崔时佩
朝代：明
体裁：曲

穷愁何日尽。灵台无种偏生。奴自省少曾经。晓来扶病起。消瘦步难行。有召出㡘楹。
金鸡叫
作者：李景云 崔时佩
朝代：明
体裁：曲

老旦上：听得人传语。今科状元。少年君瑞。贴上：苍天不负男儿志。合：身着宫袍。手攀仙桂。
锁南枝
作者：李景云 崔时佩
朝代：明
体裁：曲

不度己。不忖量。温柔体质情性良。尚书相府旧门墙。谁许伊来胡厮讲。早妾身。恕你行。若是见夫人。决不肯干让。
锁南枝
作者：李景云 崔时佩
朝代：明
体裁：曲

听说罢。心悒怏。一天愁都撮在眉尖上适间红娘说夫人。节操凛冰霜小姐。不合临去回头望。花解语。玉吐香。乍相逢。记不真他俏模样。
锁南枝
作者：李景云 崔时佩
朝代：明
体裁：曲

夫人忒过虑。小生空妄想。郎才女貌合相仿小姐。休得淡了眉儿那时节思张敞。金莲小。玉笋长。我待不思量。教我怎撇样。
锁南枝
作者：李景云 崔时佩
朝代：明
体裁：曲

尚书子。白面郎。旦：原来也是宦门之子。贴：姓张名珙住洛阳。做想介：二十三岁正年芳。正月十七子时养。旦：谁着你去问他贴：谁去问他。他还说小生并不曾娶妻。又问小姐常出来么。我说便出来怎么。。他说告小娘。作主张。若是见莺莺。和他诉衷肠。
锁南枝
作者：李景云 崔时佩
朝代：明
体裁：曲

生：尚书子。白面郎。贴：原来是宦家公子。失敬了。生：姓张名珙住洛阳。二十三岁正年芳。正月十七子时养。贴：我又不是算命先生。谁问你生辰八字生：小生并不曾娶妻。。告小娘。作主张。敢问小姐常出来么。贴：出来便怎么。生：若是见莺莺。和他诉衷肠。
锦上花
作者：李景云 崔时佩
朝代：明
体裁：曲

旦：他那里思不穷。我这里意已通。娇鸾雏凤失雌雄。他那里曲未终。我这里意转浓。争奈伯劳飞燕各西东。贴：姐姐。满怀心腹事。旦尽在不言中。
锦中拍
作者：李景云 崔时佩
朝代：明
体裁：曲

这的是令他人耳聪。诉自己情衷。知音者芳心自动。感怀者断肠悲痛。这一篇与本宫。始终。不同。一字字更长漏永。一声声衣宽带松。别恨离愁番做一弄张生呵。。越教人越知重。
锦后拍
作者：李景云 崔时佩
朝代：明
体裁：曲

旦惊介：只见他走将来气冲冲。怎不教人恨匆匆。吓得人怕恐。吓得人怕恐。早是不曾转动。女孩儿直恁响喉咙。谨摩弄。我欲将他拦纵。只恐夫人行把我来厮葬送。
锦堂月
作者：李景云 崔时佩
朝代：明
体裁：曲

再整鸾俦。重谐伉俪。心猿意马收留。且把从前。往事一笔都勾。再休题缄帖传情。惟愿取功名成就。合：从今后。看万里青云。早当驰骤。
锦堂月
作者：李景云 崔时佩
朝代：明
体裁：曲

旦递酒介：绸缪。月满秦楼。珠还合浦。阳台雨散云收。春意徘徊。今朝自觉惭羞。再休题夜去明来。惟愿取天长地久合前。
锦渔灯
作者：李景云 崔时佩
朝代：明
体裁：曲

其声壮似铁骑刀鎗冗冗。其声轻似落花流水溶溶。其声高似风清月朗鹤唳空。其声低似儿女语小窗中。
锦腰儿
作者：李景云 崔时佩
朝代：明
体裁：曲

果若是他有心我有心。花有清香月有阴。春宵一刻值千金。端的是张君瑞大来福荫。
锦腰儿
作者：李景云 崔时佩
朝代：明
体裁：曲

贴：小姐来时。身盖着一条布衾。头枕着三尺瑶琴。他来时怎生和你一处寝。冻得人战战兢兢说甚么知音。
锦衣香
作者：李景云 崔时佩
朝代：明
体裁：曲

他道医杂症。有方术。治相思。无药饵。莺莺知我为他。我也甘心儿死。飘零四海愧无居。一生客寄。半生将至。怪檐前灵鹊。垂帘幕。报喜蛛儿。昨夜灯结蕊。有何吉凶事。莫非他处。有书来至丑上。
降黄龙
作者：李景云 崔时佩
朝代：明
体裁：曲

相国行祠。寄居萧寺。苦因丧事。孤儿幼女。孤儿幼女尽欲从军而死。张生。此时伸志。遣尺书兴师疾至。方显得文章有用。天地无私。
降黄龙
作者：李景云 崔时佩
朝代：明
体裁：曲

若非是。剪杀贼寇。险些个灭门绝户。俺一家儿。莺莺君瑞。在危急许配雄雌。夫人。背盟推托。却以兄妹为之。把婚姻一时打灭。顿成抛弃。
雁声犯
作者：李景云 崔时佩
朝代：明
体裁：曲

旦：思之。不忍分离。见车儿马儿。不由人熬煎气。生：小姐今日如何不打扮。旦：有甚心情。打扮得娇娇媚。准备衾儿枕儿。则索要沈沈睡。从今后衫儿袖儿。都湿透相思泪。
集贤宾
作者：李景云 崔时佩
朝代：明
体裁：曲

旦：曾经憔瘦担此忧。奈每遍閒由。不似今番情最陡。闷来时独倚危楼。帘垂玉钩。空目断山明水秀。谩凝眸。见衰草连天野渡横舟。
集贤宾
作者：李景云 崔时佩
朝代：明
体裁：曲

旦：眼前闷怀浓似酒。一半在眉头。离了眉头又在心上有。恶思量无了无休。腰肢似柳。怎当他又添憔瘦。新愁旧愁。厮混了难分新旧。
集贤宾
作者：李景云 崔时佩
朝代：明
体裁：曲

淡云缥缈笼月华。似红纸护银蜡。丝丝嫩柳垂帘下。绿莎茵铺着绣榻。良宵美约。庭院静花枝低亚张先生。。他是个女孩儿家。须索要温存摩弄。休猜做败柳残花。
顺水调歌
作者：李景云 崔时佩
朝代：明
体裁：曲

末上：大明一统国。皇帝万年春。五星聚奎。偃武又修文。托赖一人有庆。坐见八方无事。四海尽归仁。如此太平世。正是赏花辰。遇高人。论心事。搜古今。移宫换调。万象一回新。惟愿贤才进用。礼乐诗文。一腔风月事。传与世间闻。
风入松
作者：李景云 崔时佩
朝代：明
体裁：曲

你卖弄仁者能仁。倚仗身里出身。到如今官上加官。不教你亲上做亲。你又不曾通媒问。如何的便结婚姻。
风入松
作者：李景云 崔时佩
朝代：明
体裁：曲

净：鞦韆庭院夜迟迟。见红娘小姐相携。烧香只说花园去。多时不见他回。我潦倒先回睡也。不知他几时归。
风入松
作者：李景云 崔时佩
朝代：明
体裁：曲

贴：河桥飞虎那将军。叛蒲东劫掠人民。统贼兵半万来侵境。要莺莺做压寨夫人那时慌遽之时。夫人和长老商议。拍手高叫。两廊不问僧俗。有能退得贼兵者。便将莺莺妻之。忽有游客张生应声而出。我有退兵之策。夫人大喜。请问其策安在。张生云。我有一故人白马将军。见统十万之众。镇守蒲关。我修书一封。着人报去。必来救我。果然书至兵来。其困即解。。若不是那张生善修书。谁去请白马将军。
风马儿
作者：李景云 崔时佩
朝代：明
体裁：曲

生上：远别多情赴帝畿。怀念梦常归。关山缥缈人何处。甚日共枕鸳帏。
香柳娘
作者：李景云 崔时佩
朝代：明
体裁：曲

想临行上马。想临行上马。其实痛嗟。哭得我似呆痴。瘦得我似唓嗻。别离刚半晌。却是掩过绣裙儿。宽褪三四褶。看清霜满路。看清霜满路。高下路回折。我这里奔驰。他在何处睡歇。
香柳娘
作者：李景云 崔时佩
朝代：明
体裁：曲

想着你忘餐废寝。想着你忘餐废寝。放不下些。到如今香消玉减花开花谢。你衾寒枕冷。你衾寒枕冷。凤分与鸾拆。月圆被云遮。这牵肠割肚。到如今义断与恩绝。寻思来痛伤嗟。
香柳娘
作者：李景云 崔时佩
朝代：明
体裁：曲

是人可分说。是人可分说。是鬼速疾灭。旦：是我。老夫人睡了。想此去几时得见。特地赶上来与你同去。生：听罢语言儿将香罗袖儿拽。且停睛看者。且停睛看者。原来是小姐。你为人能为彻。将衣袂不藉。将衣袂不藉。绣鞋儿都被露泥惹。脚跟儿敢踏破也。
香柳娘
作者：李景云 崔时佩
朝代：明
体裁：曲

生：想人生在世。想人生在世。最苦是离别。关山万里独自跋涉小姐。。休道一时。花残与月缺。瓶坠宝簪折。总春娇怎惹。总春娇怎惹。生则愿同衾。死则愿同穴。
香柳娘
作者：李景云 崔时佩
朝代：明
体裁：曲

走荒郊旷野。走荒郊旷野。把不住心娇怯。喘吁吁难将两气接。瞒过了能拘管夫人。稳住厮齐攒侍妾。疾忙赶上者。为恩情怎舍。为恩情怎舍。因此不惮路途赊。谁经这磨灭。
香罗带
作者：李景云 崔时佩
朝代：明
体裁：曲

不致摧残老院君。先灵且稳。禅堂免教成废烬。诸僧无事得安宁也。若是从军去。羞杀相府门母亲。孩儿有一计了。。谁人敢勇立功勋。杀退贼兵也。情愿与英雄为契姻。
驻云飞
作者：李景云 崔时佩
朝代：明
体裁：曲

情引眉梢。心事难传我也知道了。有心争奈无心好。多情却被无情恼嗏。。劳攘了这一宵。玉人归早。佛事都收。何处鸡儿叫。各自归家葫芦啼闹到晓。
驻云飞
作者：李景云 崔时佩
朝代：明
体裁：曲

衣钵随身。抄化不多粮米尽。四下里兵戈振。各自逃生命嗏。。不意此遭擒。告将军息怒停嗔。望可相怜悯。佛面须看放我行。
驻马听
作者：李景云 崔时佩
朝代：明
体裁：曲

不做周方。埋冤法聪和尚。借与我半间客舍。与那多情举止相向。虽不能窃玉偷香。且将盼行云双眼来打当小生自见那小姐之后。。迤逗肠荒。断送得眼花撩乱。引惹心忙。
驻马听
作者：李景云 崔时佩
朝代：明
体裁：曲

不近諠哗。嫩绿池塘藏睡鸭。自然幽雅。新柳拖黄。暗隐栖鸦。金莲蹴损牡丹芽。玉簪儿抓住荼蘼架。苔径泥滑。露珠湿透凌波袜。
驻马听
作者：李景云 崔时佩
朝代：明
体裁：曲

张珙如愚。酬志三尺龙泉万卷书。莺莺有福。请了五花官诰。七级香车。身荣难忘借僧居。愁来犹记题诗处。取应分离。梦魂不离蒲东寺。
驻马听
作者：李景云 崔时佩
朝代：明
体裁：曲

日落窗纱。两下含情看月华。风光潇洒。雨约云期。楚台巫峡。残霞影里噪归鸦两下里。挨一刻似如一夏。风送飞花。纷纷乱扑香阶下。
驻马听
作者：李景云 崔时佩
朝代：明
体裁：曲

旦：玉兔无瑕。闷倚东风只自嗟。晚妆初罢。秋水凝眸。云鬓堆鸦。莺俦燕侣已曾约。心猿意马难拴下。闭月羞花。教人到处常萦挂。
驻马听
作者：李景云 崔时佩
朝代：明
体裁：曲

月照银纱。风动庭槐噪暮鸦。影分高下生暗上贴见介：我只道是甚么东西。。却是多才。帽侧乌纱。一个潜身曲槛未撑达。一个背立湖山下。生赶上抱贴介：小姐。你在此了。贴：呸。你为何这般模样。早是妾身。若是老夫人时节。怎生是好。生：小生害得眼昏了。贴：休得谎咱。多应穷汉饿眼生花。
驻马听
作者：李景云 崔时佩
朝代：明
体裁：曲

法鼓金铙。二月春雷响殿角。钟声佛号。如风雨一天密洒松梢。侯门不许老僧敲。纱窗外定有红娘到。馋眼难熬。待他来时须看十分饱。
鲍老催
作者：李景云 崔时佩
朝代：明
体裁：曲

旦：从今恨多。玉容寂寞梨花朵。胭脂浅淡樱桃颗。相思病料已成。何时妥。将颤巍巍双头花蕊轻团捏。香馥馥缕带同心割。连理树都折挫。
鹊桥仙
作者：李景云 崔时佩
朝代：明
体裁：曲

老旦上：忘忧设宴。非閒遣。只为全家被难。贴上：调和琴瑟在今宵。消却两边愁怨。
黄莺儿
作者：李景云 崔时佩
朝代：明
体裁：曲

旦：无语背东风。望河中路未通。玉容消瘦缘愁重。椿庭命终。萱堂运穷。叹一家飘泊谁堪共合前。
黄莺儿
作者：李景云 崔时佩
朝代：明
体裁：曲

老旦：夫主丧京中。守孀居途路穷。娘儿孤苦谁承奉。凄凉万种。关山几重。恨不能扶柩归先垄。合：梵王宫。重门半掩。血泪洒杜鹃红。
黄莺学画眉
作者：李景云 崔时佩
朝代：明
体裁：曲

外：一自着戎衣。念交情会晤稀。谁知此地遭颠沛。惊见弟书。惟恐到迟。生：有劳仁兄。何以克当。外兵家劳役何曾忌合前。
黄莺学画眉
作者：李景云 崔时佩
朝代：明
体裁：曲

生把盏介：忆昔共分离。叹参商几载馀。青云事业真堪愧。奔兢道途。遭逢崄巇。仁兄迅扫强徒退。合：细思谁料今朝里。重见汉室官仪。
黄莺学画眉
作者：李景云 崔时佩
朝代：明
体裁：曲

老旦：最苦是娘儿。驾灵輀返故庐。依亲暂向丛林寓。逢着乱离。全家痛悲。赖斯文请得恩官至合前末众。
黄莺犯桂花
作者：李景云 崔时佩
朝代：明
体裁：曲

今日见何差。不是我一家乔坐衙。对伊说几句衷肠话。我只道你文学海样深。谁知你色胆天来大。不想去跳龙门。却原来学骗马。贴：姐姐看我面。饶了张生罢。旦：若不看红娘之面。拖去见老夫人。看你有何面目见江东父老。贴：谢姐姐贤达。看我面情干罢。若到官司详察张先生。准备着精皮肤吃顿打。
齐天乐
作者：李景云 崔时佩
朝代：明
体裁：曲

生上：远慕功名辞故里。独携琴剑驱驰。学海文林。花街柳陌。可爱风光如昔。云霄万里吐虹霓。稳步云梯。高攀月桂。芳名应许达京畿。
五华峰
作者：李有朋
朝代：明
体裁：五言律诗

绝顶孤桐屹，丹梯石故横。篆翻秦帝碣，沙没纪王城。八卦星留迹，五华云吐英。凭高漫延伫，天际是蓬瀛。
伐冰行
作者：李本
朝代：明
体裁：古风

堪舆凝冱阳春蛰，滕六飞花黑风急。五更漏月添重霜，大泽腹坚三尺强。六丁力奋寒似热，脚踏手挝齿欲啮。范增玉斗付一挥，满奋屏风纷百裂。水仙宫阙隳嵯峨，冻蛟如鳝宁敢呵。惊将孝子双鱼出，截断将军数骑过。刓圭败璧瓦砾积，转壑奔崖金铁划。雪宫爽意逼人寒，月窟晶光炤人白。南江窨子平如坻，年年千斯与万斯。两潮鲜船锦鳞活，六月渴吻琼浆滋。吾闻开藏非细事，燮理调和寓深意。献羔祭韭并得脩，沉李浮瓜尽沾赐。千年旧礼今失传，官家税尽私家利。
四虫言四首 其一 蜂
作者：李本
朝代：明

翁翁复翁翁，汝俦谁与同。此翁不解世间事，世间老贱少为贵。恨不镊白还苍童，何用自口称翁翁。
四虫言四首 其三 促织
作者：李本
朝代：明

快织快织，两日催成绢一疋。严霜冻柏风断机，不辞深夜了残机。便从灯下试刀尺，寄到边城犹怪迟。
四虫言四首 其二 蝉
作者：李本
朝代：明

遮了遮了。主人屋破忙不补，只愁秋来长苦雨。南冈黄茆亦易求，何不剪取遮床头。城中尽是楼上楼，谁念中宵沾湿愁。
四虫言四首 其四 蜾蠃
作者：李本
朝代：明

类我类我，休忘字卵。听我教诲勤，愿尔假作真。恩同骨肉长相亲。莫学人家放荡儿，少时父母长路歧。
四虫言四首·蜂
作者：李本
朝代：明

翁翁复翁翁，汝俦谁与同。此翁不解世间事，世间老贱少为贵。恨不镊白还苍童，何用自口称翁翁。遮了遮了。主人屋破忙不补，只愁秋来长苦雨。南冈黄茆亦易求，何不剪取遮床头。城中尽是楼上楼，谁念中宵沾湿愁。快织快织，两日催成绢一疋。严霜冻柏风断机，不辞深夜了残机。便从灯下试刀尺，寄到边城犹怪迟。类我类我，休忘字卵。听我教诲勤，愿尔假作真。恩同骨肉长相亲。莫学人家放荡儿，少时父母长路歧。
孤雁篇
作者：李本
朝代：明
体裁：古风

秋高八月风力狂，吹断长空征雁行。分飞汉月去影只，叫入楚云幽怨长。独夜愁迷荻浦雨，五更梦断芦田霜。枯吻连朝不饮啄，侧身万里遥相望。相望万里关塞隔，却忆平生长作客。随阳未饱稻粱谋，遵渚常虞网罗厄。蓟北江南三五群，秋凉春燠往来频。曾将捷书报边使，更联筝柱亲佳人。谁知中道两相失，漂泊天涯归未得。开口敢出号天声，畏人且塌抟风翼。锦水鸳鸯相并栖，画梁燕子双将雏。谁怜独有孤飞雁，岁岁江湖别离叹。
孤雁篇
作者：李本
朝代：明

秋高八月风力狂，吹断长空征雁行。分飞汉月去影只，叫入楚云幽怨长。独夜愁迷荻浦雨，五更梦断芦田霜。枯吻连朝不饮啄，侧身万里遥相望。相望万里关塞隔，却忆平生长作客。随阳未饱稻粱谋，遵渚常虞网罗厄。蓟北江南三五群，秋凉春燠往来频。曾将捷书报边使，更联筝柱亲佳人。谁知中道两相失，漂泊天涯归未得。开口敢出号天声，畏人且塌搏风翼。锦水鸳鸯相并栖，画梁燕子双将雏。谁怜独有孤飞雁，岁岁江湖别离叹。
寄林好谦
作者：李本
朝代：明
体裁：七言律诗

青青满座竞唔咿，坐稳乌皮候日西。墙里竹生虚室暗，门前水长大桥低。故园风雨今宵梦，别馆烟霞旧日题。相忆尚怜馀病恼，无由蜡屐走深泥。
寄题黄岩张氏隐居
作者：李本
朝代：明
体裁：七言律诗

天台佳气郁茏葱，中有留侯慕赤松。绕屋溪声长落水，对门云气悉成峰。果林秋熟猿将子，药圃春肥鹿长茸。幽讨莫辞行路远，穿云巳办竹枝筇。
山居为柯定安
作者：李本
朝代：明

四百青山障俗氛，数家鸡犬自相闻。茆檐低碍岩前石，木榻高栖雨后云。晚径樵归凭鹿引，秋林果熟与猿分。从来懒入桃源市，自酿松花日半醺。
新秋寄德邻
作者：李本
朝代：明
体裁：七言律诗

一雨兼旬水没塍，江村凉思陡然增。鸿来雁去非迎送，扇故衣新岂爱憎。远戍有书终可到，小楼无赋且须登。不知明日还晴否，船过湖南听采菱。
春日杂兴
作者：李本
朝代：明

世途何险巇，畴能两心托。囚楚竟怀沙，美新亦投阁。所以巢许流，韬光在岩壑。麋鹿为比邻，烟霞恣谈谑。富贵等浮云，俯仰无愧怍。峨峨富春山，清风洒寥廓。
月湖夜泊
作者：李本
朝代：明

卧听钟鼓隐层城，一枕烟波月二更。归梦不知乡树远，浮踪暗逐浪花轻。云埋丞相藏书坞，星落将军种柳营。尽道此中陈迹易，鸡鸣还有马蹄声。
次沈克恭郊行
作者：李本
朝代：明
体裁：五言律诗

君家栎社市，一径过桥斜。架束新收画，盆移旧种花。茶香留客语，酿熟许人赊。佳句时能寄，高情老未涯。
示德邻
作者：李本
朝代：明
体裁：七言律诗

风雨春寒起读迟，伤心门外落花飞。裁诗总拙犹排闷，识字徒多不救饥。今日山林容我在，旧时城郭叹人非。年来苦忆鸱夷子，散发扁舟久未归。
经屠氏废宅
作者：李本
朝代：明

桃源处士今何处，花落东风尚未归。旧业尽随芳草没，游魂暗逐断蓬飞。月台凤去琼箫咽，烟水鱼沈锦字稀。惟有画桥桥畔柳，春来依旧绿依依。
谢戴江父惠江瑶柱
作者：李本
朝代：明
体裁：七言律诗

异味分甘及病饕，令人断酒不能牢。玄胎剖出云閒月，细壳熬翻海上涛。春雨河豚忘下箸，晓霜郭索罢持螯。东坡尚未知名字，媲美空将荔子褒。
踏雪犬歌
作者：李本
朝代：明
体裁：古风

踏雪复踏雪，汝身胡不纯铸铁，四蹄截肪行蹩躠。前年雪压溪南桥，相随看梅长尾摇。足间银杯冻不脱，至今未向春风消。尽日荒村无客至，月砌风林有时吠。贫居盗远难为功，好了当年黄耳事。五郎戍辽今五年，缄筒应肯为我传。滦河十月冰连川，雪花平铺如踏毡。快足不假东莱船，归期盼尔春鸿前，饱饲肉饭花阴眠。
送天童寺
作者：李本
朝代：明

青春廿里万松关，小白前瞻太白山。度岭路迷黄叶里，隔溪人语白云间。海龙护法听金磬，野鹿参禅献玉环。老衲相留成信宿，浮生赢得此偷閒。
送季温内兄从军
作者：李本
朝代：明

四月五月南风狂，大麦小麦相亚黄。吴蚕成茧不及缫，慈母又缝游子裳。游子从军上京国，卖犊妆刀助行色。西亭出祖柳正长，骏马骄嘶羁不得。丈夫弧矢志四方，岂效儿女恋故乡。酒酣慷慨拔剑舞，青天白日飞？霜。圣皇开边固无战，地尽西南置州县。独怜残胡喘息存，深窜穷荒逞凶悍。君今名？行伍中，不用自誇两石弓。胸中筹画足制胜，好坐帷幄参元戎。马衔山前刁斗月，龙捲河上旌旗风。我武维扬号令肃，呼邪日逐争内附，凯歌入奏明光宫。从此朔南声教同，大开明堂议东封。君则长揖辞成功，归来听我击壤歌年丰。
送季温内兄从军
作者：李本
朝代：明
体裁：古风

四月五月南风狂，大麦小麦相亚黄。吴蚕成茧不及缫，慈母又缝游子裳。游子从军上京国，卖犊妆刀助行色。西亭出祖柳正长，骏马骄嘶羁不得。丈夫弧矢志四方，岂效儿女恋故乡。酒酣慷慨拔剑舞，青天白日飞�霜。圣皇开边固无战，地尽西南置州县。独怜残胡喘息存，深窜穷荒逞凶悍。君今名隶行伍中，不用自誇两石弓。胸中筹画足制胜，好坐帷幄参元戎。马衔山前刁斗月，龙捲河上旌旗风。我武维扬号令肃，呼邪日逐争内附，凯歌入奏明光宫。从此朔南声教同，大开明堂议东封。君则长揖辞成功，归来听我击壤歌年丰。
送巽上人还台州
作者：李本
朝代：明
体裁：七言律诗

挂锡遥怜野寺钟，赤城何处问芙蓉。归心千里月千里，行色一重山一重。霞洞春深多药味，石桥云断少人踪。秋风红叶桃花似，此日相期谷口逢。
送徐允迪还城中
作者：李本
朝代：明
体裁：古风

寒梅照虚牖，严霜凋敝裘。故人动归兴，岁宴不可留。徐卿立身何坦荡，行年五十犹偃仰。不思唾手取公卿，却甘低头在草莽。市中卖药能逃名，杖头挑钱还解酲。悲来不作穷途哭，时复有诗鸣不平。忘年之交古来有，臭味相同即为偶。来迟去疾奈尔何，无限离情付杯酒。北风吹雨凝作花，船头敲冰船尾划。道傍行人指归路，城上栖乌还到家。城市尘埃易更改，还念山林青眼在。看花有约明年来，教我村童埽门待。
送郁林司征周仲班复任
作者：李本
朝代：明
体裁：七言律诗

便道还家暂解鞍，承恩南上敢辞难。七千岭表重来路，十一关征旧任官。墟日鸟言夷出洞，秋天人面果登盘。料知公事多清暇，好觅仙翁句漏丹。
里人获苍鹿异之献于官遂作南山鹿
作者：李本
朝代：明

南山鹿，山头有草林有木，朝朝出游暮归宿。文毛斓斑联锦钱，歧角嶙峋拔青玉。白日饥含洞口花，清泉渴饮岩边谷。胡为失脚落尘埃，也逐牛羊食人粟。牧儿惊见两角矗，传呼两两三三续。析木为兵石为炮，踰沟越陇相驰逐。一蹶仓皇折双足，持献长官脯其肉。呦呦不向嘉宾鸣，濯濯已辞灵囿伏。只念深山学仙客，谁与牵车下山麓。呜呼汝鹿最有山林情，汝乃何故丧其生。寄言云中猿鹤友，莫向人间借路行。
雨后登楼寄舒仲权
作者：李本
朝代：明
体裁：七言律诗

独凭危楼雨后窗，孤村一曲绕春江。白云低压青山半，绿水交飞紫燕双。落日船归桃叶渡，晚风人唱竹枝腔。抱琴有忆能相过，犹及残红扑酒缸。
题宋徽宗画竹
作者：李本
朝代：明

宣和殿下碧琅玕，月影风声岂耐寒。一自江南栽老桧，谁将消息报平安。
题松鹤
作者：李本
朝代：明

长松风入漱云涛，老鹤离巢刷羽毛。夜半道人骑过海，一轮秋月碧天高。
题柴昆陵越山春晓图
作者：李本
朝代：明
体裁：古风

君莫著谢公登山屐，更莫问子猷泛雪舟。请君试看高堂壁，彷佛李白天姥之神游。于越山川甲天下，秦关蜀道皆土苴。柴侯晚年天机精，酒酣泼墨为予写。天姥高出东南天，天台四明相蝉联。影落平湖一鉴净，正对贺老山庄前。近山青青远山小，烟雾溟濛涨春晓。云门日出似闻钟，耶溪树绿应啼鸟。鸟啼不可闻，林深不见云。只疑空青四山合，倏讶飞瀑双崖奔。极知妙手夺天造，真宰上诉天为悄。独脚山魈作鬼精，偷向灵岩拾奇草。水竹江花何处滩，渔郎翠缞露未乾。青帘酒家石桥右，舣舟却忆姚江干。长松之下一片石，竹杖芒鞋二三客。脱巾高挂白云边，醉倚青天翠如滴。
题画
作者：李本
朝代：明

溪头春水碧粼粼，溪上春山绝点尘。不信白云都占尽，也应茆屋有閒人。
题画
作者：李本
朝代：明

青天际远水，落日明遥岑。奋袖拂苍石，憩此长松阴。凉飙洒露顶，正可弦吾琴。古调讵自秘，坐惜寡知音。美人隔秋水，望望烟波深。何当一晤语，旷然谐素心。
题画马
作者：李本
朝代：明

晚向天门立仗归，骄嘶谁与脱金鞿。銮舆近日希巡幸，閒放春堤苜蓿肥。
楚雄道中
作者：李本固
朝代：明
体裁：五言律诗

山行亦不恶，疏雨夜来过。祇觉峰峦秀，谁云瘴疠多。人家依水竹，僧寺隔烟萝。越岭分林莽，遥闻伐木歌。
云门拱壁
作者：李本纬
朝代：明
体裁：五言律诗

苍翠霭朝昏，悬崖箭括存。丁开螺欲断，灵擘窦仍吞。星斗窥天阙，云霞出洞门。采真邻爽气，萝薜自堪扪。
劈峰夕照
作者：李本纬
朝代：明
体裁：五言律诗

崭削崩崖断，空青两界通。分披宵漏碧，倒射影翻红。霹雳惊神斧，巉岩怒鬼工。挥戈傥有术，回照意何穷。
登张掖甘泉楼
作者：李本纬
朝代：明
体裁：五言律诗

乍别酒泉郡，来登张掖楼。关云排槛入，寒水背城流。夜涌陂塘月，寒生草树秋。凭高听不尽，羌管数声愁。
驼岭千寻
作者：李本纬
朝代：明
体裁：五言律诗

芙蓉凝望里，横亘立巑岏。叠翠三千丈，埋云十二盘。峰骈肩若耸，冈坦脊偏宽。怪道驼为号，丰茸紫气攒。
桃川
作者：李杜
朝代：明
体裁：五言律诗

峰回藏古洞，世远问仙槎。岩瀑晴飞雨，溪烟晚幕花。猿窥丹灶火，犬吠白云家。笑指渔郎路，川源一径斜。
九日登泰山过普照寺有怀
作者：李杰
朝代：明
体裁：七言律诗

半林残日映崔嵬，上有孙公旧讲台。竹帛销沈书院废，鼓钟镗鎝梵宫开。酒倾秋露浮杯满，曲送春声入座来。清景留人归路晚，碧云红叶拥山隈。
孔庙纪事次西涯李阁老韵
作者：李杰
朝代：明
体裁：五言排律

至圣由天纵，斯人足典刑。道高王只素，文在简犹青。秩祀从先代，尊荣合万龄。庙堂森穆穆，金碧焕荧荧。回禄嘘妖沴，炎光迫紫冥。忽惊空邃宇，倏已及前庭。古壁残遗册，穷碑剥旧铭。苍烟随烬灭，焦壒逐风零。宁记诸贤像，谁摹老桧形。衣冠犹在望，丝竹杳难听。驿报来东郡，封章入大廷。圣情深隐恻，睿旨重叮咛。祭告诚宜达，趋蹡职所丁。瞻依怀阙里，对越想英灵。大宅门墙峻，高林草木馨。尼山遥可睹，泗水近须经。衣露常沾润，帆风渺御泠。邮程占夜月，征旆带晨星。传诏修香币，腾书具鼎铏。蕝芽行汉礼，作器象周形。祭统宁教坠，天机自不停。春阳发坛杏，和气长阶蓂。揆日营新制，推波濯燄腥。岩岩增壮观，翼翼閟重扃。儒道今兹盛，文风被八溟。
手植桧次韵
作者：李杰
朝代：明
体裁：古风

孔庙甫修复，规模焕然新。独怜手植桧，惟馀根干存。伊昔挺苍翠，特立当庙门。拱把从姬周，长养迨嬴秦。奇木世无二，纹理自不群。松柏列四周，环卫若兵屯。郁攸何肆虐，宁不为斯文。素王遗旧迹，荣枯一朝分。我尝往祭告，目睹非耳闻。同行二三辈，感叹与我均。尚冀复萌糵，旋视知几巡。参天更可俟，记述徵前人。岂但峄阳桐，孤高何嶙峋。
早行舟中有作
作者：李杰
朝代：明
体裁：古风

荒鸡一再号，东方渐生白。众星尚骈罗，天宇黯以黑。晨光正蒙昧，莫辨河山色。舟行趁潮长，宁费牵挽力。芦汀雁惊起，鸣声何呖呖。轻飙拂涯树，凉露时一滴。前村灯火明，茅屋疏林隔。篷窗揽衣坐，悠然忘盥栉。宵征自可怡，此景更奇特。
杂兴
作者：李杰
朝代：明
体裁：五言绝句

花雾晓濛濛，落红飞不起。文采双鸳鸯，荡漾绿池水。
次徐文量主事韵
作者：李杰
朝代：明
体裁：七言绝句

西风猎猎走惊沙，岁晏登临倍忆家。争似南州徐孺子，寒林匹马看梅花。
泰山竹林寺与陈大参杨佥宪同游
作者：李杰
朝代：明
体裁：古风

陟险千万盘，未识寺门处。一涧委蛇来，齿齿乱石聚。飞梁忽横亘，清泉下奔注。其间有灵湫，蛟龙所蟠据。时经不测溪，心动发毛竖。肩舆尺寸进，仆夫汗如雨。我欲飞步登，厓倾足难驻。青鞋与布袜，惜不携此具。贪奇不知止，竟忘垂堂虑。缅怀得一乐，未足偿千惧。峰回见林薄，飘然发佳趣。古殿三两楹，满庭荫高树。百果经秋霜，甘美皆可茹。同行得二妙，把酒劝酬屡。酒酣陟㠝岏，冀与仙灵遇。高寒觉衣单，俛视飞鸟去。白云出岩阿，英英若春絮。登临兴无限，日暮归何遽。摹写讵能穷，率尔成短句。
游灵谷次郑司徒韵
作者：李杰
朝代：明
体裁：七言律诗

吾爱山中笋蕨甜，山灵况复不吾嫌。日华浓染绯桃色，云影轻笼翠柏尖。尊酒兴催诗兴发，管弦声与鸟声兼。韶光满眼供春望，分付奚奴为卷帘。
登泰山绝顶
作者：李杰
朝代：明
体裁：古风

五岳镇坤维，其东雄泰岱。岩岩一何高，屹立霄汉外。神灵所攸钟，秩祀宜万代。我来属深秋，登陟览胜槩。云开旭日升，峰峦新染黛。盘盘上涧谷，石磴豁复隘。凉飙起虚谷，飒飒响灵籁。两崖戢霜树，斓斑殊可爱。五松非秦封，亦已类偃盖。跻攀入天门，缥缈凌上界。睇盼感废兴，喟然发长嘅。七十二帝王，封禅遗迹在。玉检时复出，厓□亦残坏。兹山自今古，直与穹壤配。绝顶气益清，衣袂浮沆瀣。群山纷后从，历历同聚块。中原小如瓯，沧海萦若带。置身九重近，谁谓天下大。吾言良匪誇，聊以志一快。
石梅
作者：李杰
朝代：明

仙馆高寒地，孤梅石罅生。西湖千万树，何似此株清。
秋崖
作者：李杰
朝代：明
体裁：古风

秋山郁岧峣，悬屋削如壁。自非插羽翰，可望不可即。若人何好奇，扪萝每登陟。湿云润我衣，落叶堕我帻。逍遥空青外，似与尘世隔。便欲御泠风，飞行览八极。
过蔡村
作者：李杰
朝代：明
体裁：七言律诗

白沙滩接绿杨堤，遍野青黄麦秀齐。万雉都城天咫尺，几家村落水东西。濛濛细雨来帆重，漠漠平芜去鸟低。岐路年年成底事，遣怀只合醉如泥。
题扇
作者：李杰
朝代：明
体裁：五言绝句

竹径清阴合，行行路欲迷。仙家何处是，只在石桥西。
题王孟端松泉图次饶介之松涛韵
作者：李杰
朝代：明
体裁：古风

山椒怪石蹲如羝，松崖巉岩不可梯。苍涛汹涌翻地轴，白日晦冥天为低。高枝栖鹘巢欲堕，哀鸣何处求其雌。初疑龙蛇相格斗，鳞鬣无乃多伤夷。又疑群仙互来往，翠蕤羽节纷祁祁。影作大阴连巨壑，根盘绝涧滋寒漪。何人图此心独苦，九龙山人挥洒之。笔端生意妙莫测，真宰上诉天应悲。惊风飒若坐间起，毛骨凛凛难禁吹。林泉逸趣我所嗜，相对不觉心神驰。世间真假俱一梦，以梦非梦良亦痴。卧游何必谢公屐，千峰遍阅消移时。毕韦一去艺中绝，后代未闻工者谁。山人能事宁止此，布衣上结明主知。图穷载诵醉渔作，此翁胸次亦已奇。歌声悲壮意超脱，不似杜老忧时危。岂期两美偶相合，有声之画无声辞。百年胜赏不易得，俛仰忽复令人思。雪泥鸿爪宛然在，风流云往何由追。后来视今今视昔，挥毫试和松涛诗。
题谢廷循山水
作者：李杰
朝代：明
体裁：五言律诗

峰高迟出日，山气晓氤氲。叶润林藏雾，崖分谷吐云。客衣晴亦湿，瀑响远逾闻。茅屋依深樾，逃虚羡隐君。
春日
作者：李松
朝代：明
体裁：七言律诗

柴桑归去兴如何，老我溪山活计多。白酒春寒逢社醉，青蓑雨过答渔歌。尽容茅屋招新燕，更凿荷池浴乳鹅。閒里韶华元自好，愿将馀岁伴烟萝。
甘泉井
作者：李林蓁
朝代：明

千山烟树万山菁，泉冽潺湲弭客旌。已觉玄霜开玉液，却疑仙掌坠金茎。云凝鸟道连峰碧，石咽龙津彻底清。执杓不妨频满腹，汉家久矣渴长卿。
忆昔行
作者：李枝芳
朝代：明

买得名花傍垄栽，盈盈香艳为谁开。芳魂若结寻春伴，好倩莺传十友来。
寄怀无尘上人
作者：李标
朝代：明
体裁：七言律诗

蒲柳先衰感鬓丝，孤踪不定益凄其。十年结客家贫日，万里怀人泪尽时。渤海波深鸥没久，江山秋老雁归迟。长天一望情无极，空写新诗寄别离。
题梁太宰雕桥庄
作者：李标
朝代：明
体裁：五言律诗

别业古城西，悠然此得栖。地偏谷口静，路入辋川迷。堂构看新筑，茅茨有旧题。羊求应数过，三径可攀跻。
题梁慎可墨香亭
作者：李标
朝代：明
体裁：七言律诗

古㨾蕉衫白接䍦，芳亭长日坐支颐。焚香自悟无生诀，拈笔閒摹有道碑。竹韵松涛清自远，花觚茗碗静相宜。近来爱写黄庭否，好换新鹅浴小池。
伏日村居寄欧阳崇积
作者：李栻
朝代：明

踏踏歌来世路浮，故乡迢递去还留。青山恋我惟觚颖，白日骄人一杖头。鸡犬数家浑是旧，池塘半亩不成秋。何时兰玉斋前酒，萝薜初衣傲十洲。
过崇积博雅斋观榴花酒酷折花登楼欢赏得秋字
作者：李栻
朝代：明

恋旧频过汝，相看意转幽。红深花妒日，碧澹叶含秋。已醉涂林树，还开风木楼。一枝斜倚晚，喜色坐中收。
送葛从化之衡府
作者：李栻
朝代：明

送客王门去，离心奈尔何。长沙天地阔，前席鬼神多。草木新兵色，江山旧战窝。畏途固如此，行矣慎风波。
杨白花
作者：李桂
朝代：明

杨白花，花开白如雪。东风一夕入帘笼，摇荡春心度芳樾。御沟流水无回时，长条尚绾重门月。三十六宫离恨长，不随明月同圆缺。
江上
作者：李桂
朝代：明

鲤鱼风起荻花秋，露压蒹葭水不流。何处津亭夜吹笛，白云溪月总关愁。
皇城燕
作者：李桂
朝代：明

皇城燕，皇城燕。朝朝暮暮时相见。去年哺子白玉阶，今年落羽黄金殿。双双斜掠东风飞，不识春光几回换。天门十二去还来，香泥时涴龙盘砚。可怜鹦鹉解能言，十年不见昭阳面。
挽复庵第一律
作者：李桢
朝代：明

髫龀相依已二毛，当年荼苦叹同遭。一从有阙廑匕补，几为无聊眷眷劳。浩兴只遗山水僻，闲情空忆啸歌豪。分飞雁影归何日，漫把相思付短毫。
月下弹琴记集句诗二十首
作者：李桢
朝代：明

花压栏干春昼长，清歌一曲断君肠。云飞雨散知何处，天上人间两渺茫。已托焦桐传密意，不将清瑟理霓裳。江南旧事休重省，桃叶桃根尽可伤。魂归溟漠魄归泉，却恨青娥误少年。自是桃花贪结子，只应梅蕊故依然。风流肯落他人后，哀乐犹惊逝水前。何事黄昏尚凝睇，孤灯挑尽未成眠。寒蛩唧唧树苍苍，城上高楼接大荒。午夜漏声催晓箭，六街晴色动秋光。满庭诗景飘红叶，此地悲风愁白杨。舞袖弓鞋浑忘却，人间惟有鼠拖肠。云想衣裳花想容，青春已过乱离中。功名富贵若长在，得丧悲欢尽是空。窗里日光飞野马，岩前树色隐房栊。身无彩凤双飞翼，油璧香车不再逢。应笑无成返薜萝，年年惆怅是春过。时攀芳树愁花尽，寒恋重衾觉梦多。桂岭瘴来云似墨，蜀江风澹水如罗。人生富贵须回首，世事无几奈尔何。家在寒塘独掩扉，高情雅澹世间稀。不将脂粉沈颜色，惟恨缁尘染素衣。归目并随回雁尽，离魂潜逐杜鹃飞。东风吹泪对花落，惆怅朱颜不复归。有时颠倒著衣裳，万转千回懒下床。艳骨已成兰麝土，蓬门未识绮罗香。汉朝冠盖皆陵墓，魏国山河半夕阳。满眼波涛终古事，离人到此倍堪伤。一寸相思一寸灰，且将团扇暂徘徊。月明古寺客初到，风静寒塘花正开。绿水青山虽似旧，红颜白发递相催。无情不似多情苦，肯信愁肠日九回。形容变尽语音存，地夐难招自古魂。闲结柳条思远道，欲书花叶寄朝云。窗残夜月人何在，树蘸芜香鹤共闻。今日独经歌舞地，娟娟霜月冷侵门。烽火年年报虏尘，每回回首即长颦。明眸皓齿今何在，异服殊音不可亲。几树好花闲白昼，数株残柳未胜春。狂风落尽深红色，水远山长愁杀人。弦管遥听一半悲，罗衾滴尽泪胭脂。鸟啼花落人何在，节去蜂愁蝶未知。鵩上承尘才一日，雪残岩鹊亦多时。绿云斜亸金钗坠，独立苍茫自咏诗。烟郊四望夕阳曛，世路干戈惜暂分。内屋金屏生色画，粉霞红绶藕丝裙。蒹葭淅沥含秋雨，铜雀荒凉锁暮云。旧业已随征战尽，独留青冢向黄昏。愁心一倍长离忧，到处明知是暗投。雨尽香魂吊书客，夜深灯火上樊楼。山中老宿依然在，槛外长江空自流。明月易低人易散，寒鸦飞尽水悠悠。叶满苔阶杵满城，登高望远自伤情。琼枝璧月春如昨，冰簟银床梦不成。往事悠悠增浩叹，清愁苒苒带馀醒。岂知一夕秦楼客，肠断绿荷风雨声。芙蓉肌肉绿云鬟，泣雨伤春翠黛残。歌管楼台人寂寂，山川龙战血漫漫。千年别恨调琴懒，几许幽情欲话难。回首旧游真是梦，寒潮惟带夕阳还。一见清明一改容，每惊时节恨飘蓬。风尘荏苒音书绝，人物萧条市井空。荒埭暗鸡催晓月，野花黄蝶领春风。玉环飞燕皆尘土，只有襄王忆梦中。处处斜阳草似苔，野塘晴暖独徘徊。侍臣最有相如渴，欲赋惭非宋玉才。弦管变成山鸟弄，屟廊空信野花埋。情知到处身如寄，莫遣黄金谩作堆。落落疏星满太清，寒江近户漫流声。长疑好事皆虚事，道是无情还有情。且尽醁醽消积恨，休将文字占时名。秋来见月多归思，斜倚薰笼坐到明。绕门清槿绝尘埃，白石苍苍半绿苔。酒力渐消风力软，桃花净尽菜花开。一泓海水杯中泻，万里铭旌死后来。世上英雄本无主，争教红粉不成灰。门前不改旧山河，莲渚愁红荡碧波。坠叶飘花难再复，浮云流水竟如何。鱼龙寂寞秋江冷，鸿雁不来风雨多。穷巷悄然车马绝，磬声深夏出烟萝。
月下弹琴记集句诗二十首·其一
作者：李桢
朝代：明

花压栏干春昼长，清歌一曲断君肠。云飞雨散知何处，天上人间两渺茫。已托焦桐传密意，不将清瑟理霓裳。江南旧事休重省，桃叶桃根尽可伤。
月下弹琴记集句诗二十首·其七
作者：李桢
朝代：明

有时颠倒著衣裳，万转千回懒下床。艳骨已成兰麝土，蓬门未识绮罗香。汉朝冠盖皆陵墓，魏国山河半夕阳。满眼波涛终古事，离人到此倍堪伤。
月下弹琴记集句诗二十首·其三
作者：李桢
朝代：明

寒蛩唧唧树苍苍，城上高楼接大荒。午夜漏声催晓箭，六街晴色动秋光。满庭诗景飘红叶，此地悲风愁白杨。舞袖弓鞋浑忘却，人间惟有鼠拖肠。
月下弹琴记集句诗二十首·其九
作者：李桢
朝代：明

形容变尽语音存，地夐难招自古魂。闲结柳条思远道，欲书花叶寄朝云。窗残夜月人何在，树蘸芜香鹤共闻。今日独经歌舞地，娟娟霜月冷侵门。
月下弹琴记集句诗二十首·其二
作者：李桢
朝代：明

魂归溟漠魄归泉，却恨青娥误少年。自是桃花贪结子，只应梅蕊故依然。风流肯落他人后，哀乐犹惊逝水前。何事黄昏尚凝睇，孤灯挑尽未成眠。
月下弹琴记集句诗二十首·其二十
作者：李桢
朝代：明

门前不改旧山河，莲渚愁红荡碧波。坠叶飘花难再复，浮云流水竟如何。鱼龙寂寞秋江冷，鸿雁不来风雨多。穷巷悄然车马绝，磬声深夏出烟萝。
月下弹琴记集句诗二十首·其五
作者：李桢
朝代：明

应笑无成返薜萝，年年惆怅是春过。时攀芳树愁花尽，寒恋重衾觉梦多。桂岭瘴来云似墨，蜀江风澹水如罗。人生富贵须回首，世事无几奈尔何。
月下弹琴记集句诗二十首·其八
作者：李桢
朝代：明

一寸相思一寸灰，且将团扇暂徘徊。月明古寺客初到，风静寒塘花正开。绿水青山虽似旧，红颜白发递相催。无情不似多情苦，肯信愁肠日九回。
月下弹琴记集句诗二十首·其六
作者：李桢
朝代：明

家在寒塘独掩扉，高情雅澹世间稀。不将脂粉沈颜色，惟恨缁尘染素衣。归目并随回雁尽，离魂潜逐杜鹃飞。东风吹泪对花落，惆怅朱颜不复归。
月下弹琴记集句诗二十首·其十
作者：李桢
朝代：明

烽火年年报虏尘，每回回首即长颦。明眸皓齿今何在，异服殊音不可亲。几树好花闲白昼，数株残柳未胜春。狂风落尽深红色，水远山长愁杀人。
月下弹琴记集句诗二十首·其十一
作者：李桢
朝代：明

弦管遥听一半悲，罗衾滴尽泪胭脂。鸟啼花落人何在，节去蜂愁蝶未知。鵩上承尘才一日，雪残岩鹊亦多时。绿云斜亸金钗坠，独立苍茫自咏诗。
月下弹琴记集句诗二十首·其十七
作者：李桢
朝代：明

处处斜阳草似苔，野塘晴暖独徘徊。侍臣最有相如渴，欲赋惭非宋玉才。弦管变成山鸟弄，屟廊空信野花埋。情知到处身如寄，莫遣黄金谩作堆。
月下弹琴记集句诗二十首·其十三
作者：李桢
朝代：明

愁心一倍长离忧，到处明知是暗投。雨尽香魂吊书客，夜深灯火上樊楼。山中老宿依然在，槛外长江空自流。明月易低人易散，寒鸦飞尽水悠悠。
月下弹琴记集句诗二十首·其十九
作者：李桢
朝代：明

绕门清槿绝尘埃，白石苍苍半绿苔。酒力渐消风力软，桃花净尽菜花开。一泓海水杯中泻，万里铭旌死后来。世上英雄本无主，争教红粉不成灰。
月下弹琴记集句诗二十首·其十二
作者：李桢
朝代：明

烟郊四望夕阳曛，世路干戈惜暂分。内屋金屏生色画，粉霞红绶藕丝裙。蒹葭淅沥含秋雨，铜雀荒凉锁暮云。旧业已随征战尽，独留青冢向黄昏。
月下弹琴记集句诗二十首·其十五
作者：李桢
朝代：明

芙蓉肌肉绿云鬟，泣雨伤春翠黛残。歌管楼台人寂寂，山川龙战血漫漫。千年别恨调琴懒，几许幽情欲话难。回首旧游真是梦，寒潮惟带夕阳还。
月下弹琴记集句诗二十首·其十八
作者：李桢
朝代：明

落落疏星满太清，寒江近户漫流声。长疑好事皆虚事，道是无情还有情。且尽醁醽消积恨，休将文字占时名。秋来见月多归思，斜倚薰笼坐到明。
月下弹琴记集句诗二十首·其十六
作者：李桢
朝代：明

一见清明一改容，每惊时节恨飘蓬。风尘荏苒音书绝，人物萧条市井空。荒埭暗鸡催晓月，野花黄蝶领春风。玉环飞燕皆尘土，只有襄王忆梦中。
月下弹琴记集句诗二十首·其十四
作者：李桢
朝代：明

叶满苔阶杵满城，登高望远自伤情。琼枝璧月春如昨，冰簟银床梦不成。往事悠悠增浩叹，清愁苒苒带馀醒。岂知一夕秦楼客，肠断绿荷风雨声。
月下弹琴记集句诗二十首·其四
作者：李桢
朝代：明

云想衣裳花想容，青春已过乱离中。功名富贵若长在，得丧悲欢尽是空。窗里日光飞野马，岩前树色隐房栊。身无彩凤双飞翼，油璧香车不再逢。
秋夜感怀
作者：李桢
朝代：明

伏枕难禁万斛愁，无端已是一年秋。悠悠行路谁知己，落落吾心与道谋。壮志未将酬马革，穷途空遣剩貂裘。何时献赋金门里，一醉高阳旧酒楼。
仙花嶂
作者：李梓
朝代：明

山容还太古，花色艳新妆。不用分枝叶，偏能傲雪霜。题梅知国士，染柳占天香。传得琼宫种，何劳蝶梦狂。
崇祀乡贤诗
作者：李梓
朝代：明

子建赋才雄八斗，先生蕴奇倾二酉。寓言蒙叟亦危机，问字子云为吃口。孝廉抱膝傲眉山，屡蹶公车时不偶。顿悟因缘若草霜，乘箕回首白云乡。藏山业富书千卷，遗子象贤墨一庄。长公皋座才超越，贤声独迈扬天阙。仲君以次尽琳琅，州牧赞府盈床笏。吾程元气久不舒，前辈仪型几代虚。羡公丛桂风千载，藉有馀光被井庐。质行乡闾推表正，芳名俎豆相辉映。紫薇何必早蜚英，留与儒林歌且咏。
咏燕
作者：李梦兰
朝代：明

二月园林桃杏开，重回还识旧楼台。固知冬向山中蛰，浪说春从海上来。微雨柳塘沾绿絮，掠泥花径带苍苔。乌衣旧宅何人住，沧海桑田几劫灰。
樊文宗复来督学志喜
作者：李梦熊
朝代：明

夹道皇华列锦茵，转移文运仗词臣。才量玉尺恩逾旧，命拜金门宠自新。爱日未遑工戏綵，谈风长此懔书绅。一条水署交相庆，两度珊罗擅席珍。
赠恩平开平陵水三明府
作者：李梦熊
朝代：明

豸史风流盖世才，偶于棘院仰鸿裁。量同珠海标三杰，清比冰壶搆众材。竹马芳名传岭表，弦歌雅化上春台。牛刀小用恩逾大，好把桃花满县栽。
丁丑徐夕
作者：李梦阳
朝代：明

明朝行年四十七，默忆宦游年盛时。帝京守岁朋辈集，除夜开堂殽酒随。綵笔迎春谁竞长，白头怀旧独含悲。乘阳莫谓浑无事，冰泮黄河起钓丝。
丁丑重九繁台酒集
作者：李梦阳
朝代：明

高会今秋始，重阳逐岁同。上台寒日午，开阁古林风。且约黄花醉，休嗟白发翁。旧游不须问，天际有飞鸿。
丁亥寒食柬养素
作者：李梦阳
朝代：明

细雨秾花候，高斋独坐辰。春风无病物，清世有閒人。树湿莺穿稳，泥香燕下频。遥思养素者，何处卧松筠。
丁亥立秋
作者：李梦阳
朝代：明

火多常病热，残暑特相欺。今日凉风至，飒然竹林披。闻鸡每起早，省稼独归迟。天地萧条意，何须一叶知。
丁卯小至
作者：李梦阳
朝代：明

一冬为客负檐暄，至日同云客思繁。迎气柳梅浑饮动，再开桃李更何言。飞沙雾竹催寒景，落日乡关切断猿。独上高台眺云物，不堪清泪酒中原。
七哀诗
作者：李梦阳
朝代：明

问客何方来，四月发回中。繁霜陨百草，树木如寒冬。客行一何遥，客颜一何憔。举目望关山，关山郁萧条。少壮尽乘边，崖谷何寥寥。战马不解鞍，弓矢常在腰。硕鼠走空仓，城上狐狸跳。咄咄勿复陈，更问北来人。六月天雨霜，哀哉生不辰。
七夕
作者：李梦阳
朝代：明

云寂露凉丛蕙悲，意衔情恨隔年期。残机夜歇金萤度，怨女啼春玉箸垂。
七夕宜城野泊逢立秋
作者：李梦阳
朝代：明

汉江天上水，牛女世间宵。自动鼋鼍影，谁传乌鹊桥。孤城古塞月，一叶楚门潮。君看西流火，分明夺斗杓。
七夕赠王昌程诰
作者：李梦阳
朝代：明

橘酒椒羊召朋侣，拟向今宵看牛女。雨来飒飒枫林秋，张灯促燕开东楼。王侯既驾铁马立，前驱北首旌旗湿。程生贾棹亦欲归，长江南望云飞飞。人生去住料岂得，一日同欢有南北。君不见双星一水意脉脉，转眼阴晴不可测。且倒金尊浇我万古之胸臆。
七夕边马二宪使许过繁台别业不成辄用七字句述我志怀
作者：李梦阳
朝代：明

懒游因病困蒙茸，不独炎天万事慵。七夕邀行齐踊跃，两人羁绊阻迎逢。大河平地涛长涌，乔岳清秋雾不封。次第荣途俱獬豸，迂疏故国且芙蓉。壮夫激烈悲迟暮，执友团圞喜去冬。久避鸢肩优谏诤，亟推经笥贯中庸。繁台禹庙梁王榭，古寺残碑宋代松。吾企杜高名不及，汝追枚马涕何从。虚疑豪侠轻朱亥，实被文章误蔡邕。愤起铁椎心枉费，曲终焦尾意还浓。不争期约惭牛女，恐使流传笑駏蛩。末俗但知张市虎，异时谁切辨衣蜂。云吁世路聊三径，敢说天门尚九重。宠岂尽轩卫国鹤，尽宜偏骇叶公龙。蒐园卜筑邻猿岛，茅屋昏晨节梵钟。修竹雁池虽惨惨，水花云叶固溶溶。悔将朱绂抛渔艇，誓住丹丘学老农。为底回骢孤蟋蟀，徒思临沼共鰅鳙。踟蹰莫畏风沙眯，吊唁应愁辇路冲。许过只须图酩酊，有谈母遽及徽宗。
七夕遇秦子咏赠
作者：李梦阳
朝代：明

皎皎河汉月，照我西南楼。七夕远宾集，置酒城东陬。展席对双星，盈盈隔中流。艳艳睹妆女，欲济无方舟。神爽即易合，茫昧竟难求。明明君子德，寡妁谁为仇。岂无采唐约，失身良见尤。人生信龃龉，世事良悠悠。不见古时人，皓首犹公侯。葵藿不饿死，富贵安可谋。愿絷场下驹，尽我盘中羞。我今为秦声，子也当吴讴。酣歌达清曙，临分赠吴钩。
七夕雪台子过东庄
作者：李梦阳
朝代：明

村落元相接，园林亦互游。酒天携榼就，花夜对床留。忽尔双星候，泠然万木秋。谁期白头日，萧洒共丹丘。
七峰歌寿范郎中渊
作者：李梦阳
朝代：明

我闻桂阳江上峰，平地突出七芙蓉。三峰岧嵉如列戟，四峰袅袅翔飞龙。孤水东来走其下，上岩下岩惟古松。有时云雾满四壑，洞中仙侣时相逢。使君磊落中行后，家傍前峰对江口。暗想精灵盘礴初，岳降生申理或有。平生气与苍壁高，落笔烟霞常在手。六载为郎不爱身，五十生儿将白首。湘南新鲊红胜王，燕京高会多名酒。岁岁登堂娱笑歌，歌我七峰为尔寿。
七月十五月食不见追往有叹
作者：李梦阳
朝代：明

月食今年再，中元与上元。春晴灯火乱，秋瞑雨云繁。汉将高城垒，胡尘满塞垣。孤臣万古泪，偏洒泰陵园。
丈人行
作者：李梦阳
朝代：明

丈人九十牙齿存，行曳竹杖挈玄孙。只知灌园同汉阴，何须采药游鹿门。山房春归碧草萋，蕙帐月白露满蹊。少微星沈湖水涌，松林夜夜猿啸啼。
丈菊和王左史
作者：李梦阳
朝代：明

丈菊今朝得，低垂九尺阑。发迟冬巳破，移早露犹团。飧蕊搴难及，怜芳仰屡观。纵令他处有，争伴醴筵欢。
三五七言
作者：李梦阳
朝代：明

天秋暮，月如素。金窗隔烟纱，花槛流萤度。良人远戍玉门西，谁念空闺玉箸啼。
三五七言
作者：李梦阳
朝代：明

望云海，陟高京。秋风令百物，天地何冥冥。黄河岸头能覆车，何况羊肠诘曲行。
三原王公寿辞
作者：李梦阳
朝代：明

轩冕兮巍峨，公之进兮，群龙委蛇。公今何所兮，南山岧峣。谁与公兮，逍遥。南山何有兮，其云油油。出覆四海兮，归抱一丘。公朝攀兮，暮与游。徜徉宇内兮，复安求。绿桂兮丹阿，公游兮酒歌。幅巾兮鹭羽，婆娑兮公舞。寿且康兮，慰我民望兮。
三司诸公久有莲池之约会雨阻不赴乃移兵司东圃而饮为诗以谢
作者：李梦阳
朝代：明

西城宿雨天虚阻，东圃微晴人竟游。地阔尽容云气入，亭深能使树香留。尊前俊杰齐三府，林下迂疏自一丘。勋业太平公等在，故将高榻动南州。
三士篇赠医李郑张
作者：李梦阳
朝代：明

严飙厉时威，稿叶下荣木。春风一以敷，病草奄回绿。天道岂常肃，人事有还复。七情既吾贼，六淫乃为殰。农经发玄旨，轩问扩英馥。代殊理易昧，行乘计相逐。陈荄抱绵息，寒根蕴真育。李生起专门，郑子振空谷。张也剖金匮，奏效更神速。饮橘秪自衒，种杏亦可恧。诵我三士篇，聊以助清穆。
三忠祠
作者：李梦阳
朝代：明

忆昔汉诸葛，龙起荅三顾。志决竟星陨，呕血为军务。鄂国与信国，屹屹两王柱。杀身不救国，冤愤水东注。往事勤钟鼎，新庙傍官路。惨惨冠剑并，凛凛生魂聚。翠旗晚明灭，往往鬼神驻。怀叹各不申，翻然向烟雾。我征久奔迫，过此感伤屡。时来展肃谒，系马门前树。香台野蔹上，罗幔虫蚁蛀。烈士为吞声，清风激顽懦。
三月河上宴集
作者：李梦阳
朝代：明

触霁迈芳坰，修韨临长洎。虽非曲觞饮，聊异秉蕳戏。波延拾翠舸，岸匝寻青骑。羽爵恋驰景，鸾箫剧春思。群谣狎凫雁，抚适欢同志。亦以扩凡超，流连岂吾事。
三鹤歌为丘三公寿亦载厥实事焉
作者：李梦阳
朝代：明

老鹤东来度海水，与雌俱飞引其子。回翔万里始一息，丘家麦田泽泚泚。逍遥洗濯饮食足，烱如烟雪无泥滓。此鸟千年丹始成，口衔赤玉苍龙精。落地化作金光草，采食还丹毛骨轻。古来拔宅将妻子，肯使丘翁地上行。
上元滕阁宴二首
作者：李梦阳
朝代：明

滕阁上元宜，章江登宴时。衣冠还大国，唐宋自残碑。灯火阑堪凭，风尘泪欲垂。黄云驱日暮，回首见征旗。阳浦通新雾，阴城带古楼。君王罢歌舞，栋宇白云留。草色岁年换，客心江水流。暮昏仍一望，灯火万家州。
上元滕阁宴二首·其一
作者：李梦阳
朝代：明

滕阁上元宜，章江登宴时。衣冠还大国，唐宋自残碑。灯火阑堪凭，风尘泪欲垂。黄云驱日暮，回首见征旗。
上元滕阁宴二首·其二
作者：李梦阳
朝代：明

阳浦通新雾，阴城带古楼。君王罢歌舞，栋宇白云留。草色岁年换，客心江水流。暮昏仍一望，灯火万家州。
上元访杜鍊师
作者：李梦阳
朝代：明

宣皇昔时乘八风，御龙游戏行烟空。马前两两侍王女，别馆多在蓬莱宫。朝天宫中旧时殿，楼台昼锁无人见。琉璃井塌青苔满，松柏森森月如练。呜呼往事难具陈，灯火如山又一春，北斗坛西访隐沦。我师黄衫白？巾，坐我更致西楼宾。玉杯潋滟赤玛瑙，织罽四角银麒麟。酒肉山堆满堂醉，仙厨往往来八珍。孝宗之朝五真人，师也磊落当其伦。自言召见亲赐食，曾把丹书献紫宸。如今寂寞看春色，银鱼玉带无消息。岂惟鱼带无消息，欲语吞声泪沾臆。劝师对此莫酸辛，世间万事如转轮。且将芝草供生计，聊与烟霞作主人。月偏彩云当牖生，旋呼两童吹玉笙。闻师妙得逡巡术，百壶倒尽还须倾。古来仙子尚谁在，饮者翻垂千载名。名垂千载亦区区，酒阑灯昏夜复徂。不见泰陵草已宿，春生树啼双老乌。此时亦应群帝趋，金灯翠旗光有无。
上元访杜鍊师
作者：李梦阳
朝代：明
体裁：古风

宣皇昔时乘八风，御龙游戏行烟空。马前两两侍王女，别馆多在蓬莱宫。朝天宫中旧时殿，楼台昼锁无人见。琉璃井塌青苔满，松柏森森月如练。呜呼往事难具陈，灯火如山又一春，北斗坛西访隐沦。我师黄衫白�巾，坐我更致西楼宾。玉杯潋滟赤玛瑙，织罽四角银麒麟。酒肉山堆满堂醉，仙厨往往来八珍。孝宗之朝五真人，师也磊落当其伦。自言召见亲赐食，曾把丹书献紫宸。如今寂寞看春色，银鱼玉带无消息。岂惟鱼带无消息，欲语吞声泪沾臆。劝师对此莫酸辛，世间万事如转轮。且将芝草供生计，聊与烟霞作主人。月偏彩云当牖生，旋呼两童吹玉笙。闻师妙得逡巡术，百壶倒尽还须倾。古来仙子尚谁在，饮者翻垂千载名。名垂千载亦区区，酒阑灯昏夜复徂。不见泰陵草已宿，春生树啼双老乌。此时亦应群帝趋，金灯翠旗光有无。
上巳海印寺二首
作者：李梦阳
朝代：明

劳生苦役役，况乃值温阳。林园有嘉荣，蹊者生柔芳。秉蕳迹已陈，韨褉难独忘。驾言适莲宇，迂纡陟虹梁。峨宫延暮色，陂树蔼青苍。距知幽胜区，占兹佳丽乡。居然心境寂，弥增尘路伤。眺远及丽辰，登危开我襟。秉炬蹑佛榭，杳杳夕光侵。芳湖递澄鲜，幽隍覆层阴。毕景没长甸，轻霏变春岑。仰瞩双龙阙，却瞻上苑林。归翼矫以翔，鸿雁多哀音。荟蔚桃李场，孰分松柏森。
上巳海印寺二首·其一
作者：李梦阳
朝代：明
体裁：古风

劳生苦役役，况乃值温阳。林园有嘉荣，蹊者生柔芳。秉蕳迹已陈，韨禊难独忘。驾言适莲宇，迂纡陟虹梁。峨宫延暮色，陂树蔼青苍。距知幽胜区，占兹佳丽乡。居然心境寂，弥增尘路伤。
上巳海印寺二首·其一
作者：李梦阳
朝代：明

劳生苦役役，况乃值温阳。林园有嘉荣，蹊者生柔芳。秉蕳迹已陈，韨褉难独忘。驾言适莲宇，迂纡陟虹梁。峨宫延暮色，陂树蔼青苍。距知幽胜区，占兹佳丽乡。居然心境寂，弥增尘路伤。
上巳海印寺二首·其二
作者：李梦阳
朝代：明

眺远及丽辰，登危开我襟。秉炬蹑佛榭，杳杳夕光侵。芳湖递澄鲜，幽隍覆层阴。毕景没长甸，轻霏变春岑。仰瞩双龙阙，却瞻上苑林。归翼矫以翔，鸿雁多哀音。荟蔚桃李场，孰分松柏森。
上方寺
作者：李梦阳
朝代：明

饮罢塔廊坐，塔深萝叶垂。欲枕石头卧，待有清风吹。
上方寺会监司诸公
作者：李梦阳
朝代：明

梁园四月斗炎蒸，众饮松堂爽色凝。天上乐声僧梵接，掌中杯影塔云层。高情不使忙官夺，野兴常于胜地增。西海渐生归路月，上方无藉散花灯。
上方寺钟楼
作者：李梦阳
朝代：明

台上一钟鸣，登台万里平。蒹葭天正远，云气暮还生。饥雀喧空泽，黄蒿断古城。不堪临眺屡，况是感秋情。
上方寺钟楼晚登
作者：李梦阳
朝代：明

危阁秋登霁，寒烟晚坐重。长风欲动地，落日故衔峰。苇飐腾双鹜，云拖挂一龙。此怀吾不浅，怪尔暮鸣钟。
下南湖
作者：李梦阳
朝代：明

湖僧骑牝马，相送石门峰。欹仄乱石路，日瞑渔樵逢。苍茫翠微里，风落青山钟。羡尔岩居者，终期尘外踪。
下吏
作者：李梦阳
朝代：明

十年三下吏，此度更沾衣。梁狱书难上，秦庭哭未归。围墙花自发，锁馆燕还飞。况属炎蒸积，忧来不可挥。
与客问答二首
作者：李梦阳
朝代：明

门有万里客，颜面带风霜。左右佩双鞬，意气何杨杨。问客何州士，逝将之何方。客亦不顾云，但言开中堂。手持一书札，口口称故乡。长跪受书札，草字八九行。上言亲戚故，下言别离伤。长跪牵客裾，故乡今何如。客起长跪言，故乡不可居。坟垄既芜没，宁复识田庐。邻巷鲜故人，族属半丘墟。岩岩高山谷，今为官路衢。主人聆客言，涕泗交涟如。离乡三十载，少女为人姑。迩者日以亲，远者日以疏。狐狸知故穴，牛马知故阹。愿为连理树，托根北山隅。
与客问答二首·其一
作者：李梦阳
朝代：明

门有万里客，颜面带风霜。左右佩双鞬，意气何杨杨。问客何州士，逝将之何方。客亦不顾云，但言开中堂。手持一书札，口口称故乡。长跪受书札，草字八九行。上言亲戚故，下言别离伤。
与客问答二首·其二
作者：李梦阳
朝代：明

长跪牵客裾，故乡今何如。客起长跪言，故乡不可居。坟垄既芜没，宁复识田庐。邻巷鲜故人，族属半丘墟。岩岩高山谷，今为官路衢。主人聆客言，涕泗交涟如。离乡三十载，少女为人姑。迩者日以亲，远者日以疏。狐狸知故穴，牛马知故阹。愿为连理树，托根北山隅。
与樾堂子晚步四首
作者：李梦阳
朝代：明

有伴沙行稳，无云楚望深。江湖席下出，楼观鸟边阴。共系南来迹，孤帆北逝心。徘徊忽复晚，朗月散松林。晚俯林烟静，居然尽一城。江围三面白，雨过四时清。沙广偏升月，花疏转唤莺。可言南岫矮，青槩斗牛平。北郭浮沙暝，西山拥坐真。日犹衔殿阁，江巳下星辰。禹服苗风杂，丰郊剑气伸。独嗟征舰日，歌吹满城闉。美树沙能秀，高花夏不疏。江山百战后，登眺两人初。楚月垂鲛泪，燕山涩雁书。异时羊续壁，喜接豫章鱼。
与樾堂子晚步四首·其一
作者：李梦阳
朝代：明

有伴沙行稳，无云楚望深。江湖席下出，楼观鸟边阴。共系南来迹，孤帆北逝心。徘徊忽复晚，朗月散松林。
与樾堂子晚步四首·其三
作者：李梦阳
朝代：明

北郭浮沙暝，西山拥坐真。日犹衔殿阁，江巳下星辰。禹服苗风杂，丰郊剑气伸。独嗟征舰日，歌吹满城闉。
与樾堂子晚步四首·其二
作者：李梦阳
朝代：明

晚俯林烟静，居然尽一城。江围三面白，雨过四时清。沙广偏升月，花疏转唤莺。可言南岫矮，青槩斗牛平。
与樾堂子晚步四首·其四
作者：李梦阳
朝代：明

美树沙能秀，高花夏不疏。江山百战后，登眺两人初。楚月垂鲛泪，燕山涩雁书。异时羊续壁，喜接豫章鱼。
与骆子游三山陂三首
作者：李梦阳
朝代：明

库部平生友，湖山百代心。追思宫阙地，芜没水云深。连马穿芦入，群鸥坐石吟。谁能堪落日，莽莽古城阴。岳壑胸应满，乾坤眼独真。扬鞭指河洛，立马说周秦。古墓笙歌地，前朝战伐尘。秋风飒飒起，白草正愁人。日扇逢林却，风旗改路回。悲凉元此岳，攀陟复何台。云破远峰出，天秋孤雁来。明朝异南北，归骑莫教催。
与骆子游三山陂三首·其一
作者：李梦阳
朝代：明

库部平生友，湖山百代心。追思宫阙地，芜没水云深。连马穿芦入，群鸥坐石吟。谁能堪落日，莽莽古城阴。
与骆子游三山陂三首·其三
作者：李梦阳
朝代：明

日扇逢林却，风旗改路回。悲凉元此岳，攀陟复何台。云破远峰出，天秋孤雁来。明朝异南北，归骑莫教催。
与骆子游三山陂三首·其二
作者：李梦阳
朝代：明

岳壑胸应满，乾坤眼独真。扬鞭指河洛，立马说周秦。古墓笙歌地，前朝战伐尘。秋风飒飒起，白草正愁人。
世不讲曹李诗尚矣内弟会余河上能章章道也惊有此赠
作者：李梦阳
朝代：明

曹植白马篇，李白飞龙引。流光耀千古，不与日星陨。世人捧心戚，番为西子哂。左生三十岁，雅志测沉冥。鲸饮倾百川，自称吾酒星。今朝理酒船，来过子云亭。高谈叫太白，八斗挥雷霆。霜云连山海气恶，柳枝簌簌冰花落。此时万里无人烟，谁信清吟动池阁。动池阁，生暮愁，雪泽古龙寒啾啾。他时尔献三都赋，我钓长江万里流。
丙子冬至
作者：李梦阳
朝代：明

奉天门下玉阑桥，此日催班早侍朝。占史奏云欢万国，太官传宴散层霄。苑梅迎律春先动，宫柳临风色欲摇。一出忽今惊十载，百年勋业有渔樵。
丙子生日答内弟玑
作者：李梦阳
朝代：明

今夜今年聚，谁知骨肉稀。汝犹悲燎粥，子岂那于飞。对火霜威入，侵杯月色微。斗斜灯更续，不是醉无归。
丙子生日荅田生
作者：李梦阳
朝代：明

当时结客少年场，走马看花紫陌香。三黜偶然齐柳惠，两朝奚但有冯唐。寿杯今夕余同醉，献赋开春尔一方。京国逢人问衰健，为言吾鬓巳苍苍。
丙寅元日朝退有作
作者：李梦阳
朝代：明

赫赫大明朝，皇皇启八叶。谅闇在冲龄，忧勤缵洪业。真心改革殊，屡睹祯祥协。春王肇元载，万国咸臣妾。端冕御兹辰，缥缈仙云接。神飙翊紫盖，翔龙舞浩劫。哲后畏天威，惕若春冰涉。古编昭日星，有躅尚可蹑。大哉五始义，允矣三阳浃。
丙戌中秋召客赏之以雨多不至者
作者：李梦阳
朝代：明
体裁：五言律诗

隔年期月易，一夕借光难。秉烛筵非改，登楼客不欢。竹风秋听力，松雨夜留寒。天柱峰头色，应还似昼看。
丙戌十六夜月
作者：李梦阳
朝代：明

月岂无晴夜，天终有散云。微微透今夕，朗朗至宵分。镜展池波晕，珠明草露文。呼儿煖馀酒，酌罢一鸿闻。
丙戍九日
作者：李梦阳
朝代：明
体裁：七言律诗

百年佳节今风雨，数日东篱已菊花。老疾不缘吹帽短，湿枝何事向尊斜。纷披九径怜杨子，潦倒三杯笑孟嘉。欲补登高望晴色，晚来红气有云霞。
东华山赠友
作者：李梦阳
朝代：明

午时叱驭踰重险，薄暮扪萝到绝巅。四海风烟落日外，万山闽越酒杯前。剧伤岭谷旌旗满，暗忆家园道路偏。自古有人同戮力，吾曹须拟太平年。
东华门偶述
作者：李梦阳
朝代：明
体裁：五言绝句

银瓮烂生光，盘龙绣袱香。但知从内出，不省赐何王。
东园偶题
作者：李梦阳
朝代：明

孤亭万木里，独坐一花飞。者更知春色，閒能到夕晖。微风偏袅蔓，返照故熏衣。隔院香逾好，呼儿莫掩扉。
东园夏集
作者：李梦阳
朝代：明

水馆风林夏日宜，野天晴色旷襟期。旧驯麋鹿呦呦切，新集凫鹥泛泛迟。穿径独蜂犹觅蕊，倚墙馀杏漫留枝。蝉鸣鸟乱从渠暮，把酒看云是我时。
东园漫兴之作
作者：李梦阳
朝代：明

大麦初黄小麦齐，樱桃半熟压枝低。先生皂帽何为者，白首看花日每西。
东园翁歌
作者：李梦阳
朝代：明

东园翁今六十馀，面常泥垢发不梳。身藏宝剑人不识，反闭衡门读古书。此翁十五二十时，欬唾落地迸成珠。陆机不敢以伯仲，管辂警敏空嗟吁。生鳞即与蛟龙伍，未汗宁同凡马趋。尔时射策黄金阙，三百人中最英发。骅骝举足狭万里，便欲登天揽日月。岂知德尊常轗轲，独买扁舟泛吴越。三十年来万事变，富贵于我直毫发。归来灌园种琼花，荷锄自理东门瓜。夜眠海月挂丹牖，昼看江风滚白沙。辽东合有逢萌宅，齐西称睹陶朱家。北郡李生三十六，摈斥高歌卧空谷。前辈后辈道岂殊，同坐同行限江麓。东望东园乱心曲，安得逐尔骑鸿鹄。
东园花树下二首
作者：李梦阳
朝代：明

夜来睡美春风颠，朝望大梁花满烟。钱家东园好李树，堪可铺排无酒钱。今年春色太无赖，千树万树花分明。便学少年出走马，更抛香弹打流莺。
东园花树下二首·其一
作者：李梦阳
朝代：明

夜来睡美春风颠，朝望大梁花满烟。钱家东园好李树，堪可铺排无酒钱。
东园花树下二首·其二
作者：李梦阳
朝代：明

今年春色太无赖，千树万树花分明。便学少年出走马，更抛香弹打流莺。
东园赠鲍演
作者：李梦阳
朝代：明

修竹南窗花北窗，翠阴浓色两无双。隔城走马催银烛，今夜留君倒玉釭。
东园遣兴再赋十绝句
作者：李梦阳
朝代：明

经宿隔城花尽开，园扉深闭蝶应猜。小车即病行能稳，一日来看须一回。朝出看花车暮回，辕西东望复徘徊。黄昏蜂蝶休虚闹，明日深枝花更开。万蕊千葩枉自奇，海棠临牖独专姿。今人尽仗繁枝叶，国色纷纷却未知。百花丛里一茅堂，独坐时传百和香。隔帘谁放游蜂入，扑酒冲琴特恁狂。分行种树非无意，薙秽薅烦亦用情。何事草蒿欺便得，芊芊满地不知名。旧种丁香间石榴，花时榴叶未曾抽。试看赤艳倾阳日，乱萼繁英何处求。护径扃园意自知，百年今日是花期。昨属客过贪劝酒，僮人背折两三枝。呼童刈草栽吾菊，夹径分行补种葵。怕认野人为鲁相，旋刚修竹起东篱。人生无求心自宽，酒香花明身幸安。忘忧岂帝凭萱草，蠲铌何劳问合欢。吾园亦在东门外，昨日清明手种瓜。不信邵平能五色，吾园兼有武陵花。
东园遣兴再赋十绝句·其一
作者：李梦阳
朝代：明

经宿隔城花尽开，园扉深闭蝶应猜。小车即病行能稳，一日来看须一回。
东园遣兴再赋十绝句·其七
作者：李梦阳
朝代：明

护径扃园意自知，百年今日是花期。昨属客过贪劝酒，僮人背折两三枝。
东园遣兴再赋十绝句·其三
作者：李梦阳
朝代：明

万蕊千葩枉自奇，海棠临牖独专姿。今人尽仗繁枝叶，国色纷纷却未知。
东园遣兴再赋十绝句·其九
作者：李梦阳
朝代：明

人生无求心自宽，酒香花明身幸安。忘忧岂帝凭萱草，蠲铌何劳问合欢。
东园遣兴再赋十绝句·其二
作者：李梦阳
朝代：明

朝出看花车暮回，辕西东望复徘徊。黄昏蜂蝶休虚闹，明日深枝花更开。
东园遣兴再赋十绝句·其五
作者：李梦阳
朝代：明

分行种树非无意，薙秽薅烦亦用情。何事草蒿欺便得，芊芊满地不知名。
东园遣兴再赋十绝句·其八
作者：李梦阳
朝代：明

呼童刈草栽吾菊，夹径分行补种葵。怕认野人为鲁相，旋刚修竹起东篱。
东园遣兴再赋十绝句·其六
作者：李梦阳
朝代：明

旧种丁香间石榴，花时榴叶未曾抽。试看赤艳倾阳日，乱萼繁英何处求。
东园遣兴再赋十绝句·其十
作者：李梦阳
朝代：明

吾园亦在东门外，昨日清明手种瓜。不信邵平能五色，吾园兼有武陵花。
东园遣兴再赋十绝句·其四
作者：李梦阳
朝代：明

百花丛里一茅堂，独坐时传百和香。隔帘谁放游蜂入，扑酒冲琴特恁狂。
东庄再赠杭子兼呈其兄泽西年友
作者：李梦阳
朝代：明

东郊日白无风沙，群饮送客游琅琊。到时定生韦涧草，有时同醉欧亭花。我今五十半潦倒，君日高贵元才华。过乡为问泽西子，老吟何处饶烟霞。
东庄冬夜别程生自邑
作者：李梦阳
朝代：明

万里孤村夜，疏灯对语心。风枝时响牖，寒月故明林。秦陇新游壮，江湖旧恨侵。侧知南橐重，为有华山吟。
东庄冬日别谢行人
作者：李梦阳
朝代：明

冬圃朋游菊半芜，风林互饮叶全铺。往来物理须霜露，离合人情岂路途。乾绿冷红难避眼，剩香馀馥故侵壶。相逢莫漫怜修竹，要识乾坤有碧梧。
东庄藩司诸公见过
作者：李梦阳
朝代：明

少年湖海老中原，万里谁期共一尊。邂逅路岐须尽醉，向来离合敢重论。桑麻事业陶公径，鸟雀人情翟氏门。懒散废书瓜可种，夜来时雨足吾园。
东庄谢臬司诸公携酒见过
作者：李梦阳
朝代：明

白日馀红乱扑衣，郊亭无事坐花飞。何缘五柳嘶骢马，忽有群公到竹扉。过眼物华春自暮，赏心明辈老应稀。亦知不是谈玄宅，倘许频来各醉归。
东陂秋汎三首
作者：李梦阳
朝代：明

久说东陂好，今陪上客游。绮筵开画舫，哀笛奋中流。舞每低轻燕，歌先起白鸥。稍前休更进，吾爱荻花洲。水寺通人少，松亭隔芰荷。问僧舟暂舣，登岸酒同过。草木秋风入，湖山晚色和。返桡须痛饮，前路满渔歌。进艇晨烟碧，回槔晚日黄。宿禽喧乱苇，饥獭窜空梁。放浪形骸得，牵缠世路忙。要君待明月，此水是沧浪。
东陂秋汎三首·其一
作者：李梦阳
朝代：明

久说东陂好，今陪上客游。绮筵开画舫，哀笛奋中流。舞每低轻燕，歌先起白鸥。稍前休更进，吾爱荻花洲。
东陂秋汎三首·其三
作者：李梦阳
朝代：明

进艇晨烟碧，回槔晚日黄。宿禽喧乱苇，饥獭窜空梁。放浪形骸得，牵缠世路忙。要君待明月，此水是沧浪。
东陂秋汎三首·其二
作者：李梦阳
朝代：明

水寺通人少，松亭隔芰荷。问僧舟暂舣，登岸酒同过。草木秋风入，湖山晚色和。返桡须痛饮，前路满渔歌。
中湖寺二首
作者：李梦阳
朝代：明

龙象何年地，千岩一涧回。我来寻石镜，隔竹望香台。树绕啼猿入，人从鸟道来。坐飧霞气晚，只拟是天台。陟崄扣岩扉，一钟鸣翠微。丹崖森竹树，雪壁映花飞。屋隙鸣泉写，山昏麋鹿归。松风高壑起，云卧欲沾衣。
中湖寺二首·其一
作者：李梦阳
朝代：明

龙象何年地，千岩一涧回。我来寻石镜，隔竹望香台。树绕啼猿入，人从鸟道来。坐飧霞气晚，只拟是天台。
中湖寺二首·其二
作者：李梦阳
朝代：明

陟崄扣岩扉，一钟鸣翠微。丹崖森竹树，雪壁映花飞。屋隙鸣泉写，山昏麋鹿归。松风高壑起，云卧欲沾衣。
中秋二首
作者：李梦阳
朝代：明

汉江江上月，今夕去年看。尚忆岘山曲，秋城波色寒。故乡仍节序，衰鬓且儒冠。桂子真谁种，天空落未乾。辉辉众星没，宛宛孤轮高。万古今宵月，青天首自搔。广闺萤息照，悬树鸟分毛。寂寞枚乘笔，空怀八月涛。
中秋二首·其一
作者：李梦阳
朝代：明

汉江江上月，今夕去年看。尚忆岘山曲，秋城波色寒。故乡仍节序，衰鬓且儒冠。桂子真谁种，天空落未乾。
中秋二首·其二
作者：李梦阳
朝代：明

辉辉众星没，宛宛孤轮高。万古今宵月，青天首自搔。广闺萤息照，悬树鸟分毛。寂寞枚乘笔，空怀八月涛。
中秋亭会
作者：李梦阳
朝代：明

老去真耽月，更深且醉游。影沾如畏露，光冷是分秋。蛩故吟清酒，蟾应笑白头。怕星藏不见，坐待彩波流。
中秋别郑生
作者：李梦阳
朝代：明

别离谁独免，此别是中秋。尔上袁宏艇，予登庾亮楼。羽衣飘北槛，渔笛起中流。炯炯共明月，那堪两地愁。
中秋南康
作者：李梦阳
朝代：明

同是中秋月，匡庐只自看。故临石镜上，偏傍落星滩。北望关山隔，南飞乌鹊寒。凤歌喧太液，光忆满长安。
中秋喜客携酒见访二首
作者：李梦阳
朝代：明

节有吾家会，天能此夜阴。蟾蜍逐月没，桂子落云深。同是悲秋客，况怀天柱心。引杯光欲闪，徙倚向东林。云出真谁料，月行应自如。闇然花径里，忽枉故人车。落叶近坐满，清光中夜舒。杯来不须却，此意合踌躇。
中秋喜客携酒见访二首·其一
作者：李梦阳
朝代：明

节有吾家会，天能此夜阴。蟾蜍逐月没，桂子落云深。同是悲秋客，况怀天柱心。引杯光欲闪，徙倚向东林。
中秋喜客携酒见访二首·其二
作者：李梦阳
朝代：明

云出真谁料，月行应自如。闇然花径里，忽枉故人车。落叶近坐满，清光中夜舒。杯来不须却，此意合踌躇。
丰城夜泊
作者：李梦阳
朝代：明

夏至北风至，晚清凉意增。江船逼新月，沙色乱疏灯。暗桨故相拨，浮阳还自蒸。倚樯看剑气，仍见斗间曾。
丰安庄
作者：李梦阳
朝代：明

地气南逾热，僧林晚暂栖。云开一江去，日在万山西。修竹凉风至，昏鸦古木齐。凭高忽洒泪，清世有征鼙。
丹穴行哀丘翁
作者：李梦阳
朝代：明

北风飒飒吹丹穴，幽篁梧树寒萧屑，孤凤威垂眼流血。兰阳丘公昨谢世，使我杯乾巳数月。出门骑马向谁适，世事悠悠忍能说。薄俗跄趋始为敬，老夫平生性懒拙。后生讥讪转多口，白璧青蝇从点缺。宋门汪隆颇好事，见我握手肝肺热。近亦客死临清州，北望伤心路途绝。可怜亲友日零散，老成耆旧灰烬灭。不争汝曹灰烬灭，又值天寒地欲裂。
丹霞行
作者：李梦阳
朝代：明

毁誉荣辱至，海波何时平。海中有仙山，仙人筑为城。金银为室阙，桂树罗阶生。鸾鸟翔且舞，美女称飞琼。偓佺拥我盖，王子左吹笙。踟蹰聊戏娱，餐之玩西倾。
为园
作者：李梦阳
朝代：明

平生走马呼鹰地，白首为园学种瓜。碧草故要安石屐，青天常满邵雍车。围阑换土心真苦，绕菊依松径不斜。昨遇日晴閒自步，别蹊桃李又风花。
久雨柬黄子
作者：李梦阳
朝代：明

微晴见月月仰瓦，城中水淹雨犹下。郊园浃旬不一出，不畏冲泥畏没马。苔藓自上匡氏壁，蓬蒿日深仲蔚舍。人言甲子船入市，幸君豫问能舟者。
乔太卿宇宅夜别
作者：李梦阳
朝代：明

竹梧池馆夜偏寒，促席行杯漏未阑。燕地雪霜连海峤，汉家钟鼓动长安。吟猿见月移孤树，宿雁惊人起别滩。二十逢君同跃马，十年回首笑弹冠。
乙丑逢先大夫诞辰是岁适蒙恩诏加赠制字四十用写哀痛
作者：李梦阳
朝代：明

老大思童日，诗庭俨昔趋。羁孤万里外，优渥死生俱。寂寞临花诰，齿冥列大夫。西云白苍莽，洒血望松梧。
乙丑除夕追往愤五百字
作者：李梦阳
朝代：明

忆昔蕤宾初，皇疾辍临仗。维日白气亘，黑风复排踢。俄传天柱折，忽若慈母丧。帝本尧舜姿，末履转清伉。敛衽接耆硕，高出文景上。两宫悦孝子，九庙歆流鬯。毅然整六师，霹雳无前向。犬羊遁朔漠，鲸鲵蛰溟涨。渊冲不凝寿，日表空殊相。蜿蜿湖中龙，一夕拔惊浪。回首哭苍梧，魂断湘南瘴。念昨下明纶，臣也诚无状。誓死叫阊阖，伸颈甘砧盎。梁窦势如灼，汉廷色惆怅。皇乃西园游，召彼侍供帐。从容杯酒间，似让还非让。未剖青琐封，已下金鸡放。臣微讵足惜，统体关衰王。历数古明辟，圣节畴能尚。逝欲碎臣骨，吁帝不得尫。攀髯眇莫及，痛哭桥山葬。玉光动前星，朱符阐灵贶。主器难久虚，勉起答群望。金木欻为祟，太白昼相抗。羯胡敢余侮，吾徒尽乘障。呜呼榆台役，弃我六千壮。踉跄战士骨，躐趿将军韔。二竖固轻率，腐尸亦云当。所恨国威辱，北鄙气凄怆。钲鼓疑皇情，何以慰宸况。凄凄建未月，临门遣征将。纨曌作元戎，京军欲浮宕。翻使沿边卒，束手遭棰掠。揭嶭云中城，谁复扼其吭。胡来风雨声，胡去横拍唱。千村与万落，人烟奔漂荡。婴儿贯高槊，志妇经衣桁。狐狸叫破垒，落日悄苍漭。此辈诚鼠窃，反覆亦难量。骐骥驾盐车，虚名缚肮脏。世岂乏颇牧，贱或执鞭杖。琐琐登坛子，饱之则飞扬。吁此良太枉，国忾何由畅。水旱而秋雷，阴阳迭骄亢。皇天虽至公，视之但坱々。臣当历服始，谬进大夫行。退朝实愤切，欲吐畏官谤。武王秉黄钺，师事太公望。列圣构梁栋，驾驭亦英匠。先帝升遐日，临榻召三相。
乙丑除夕追往愤五百字
作者：李梦阳
朝代：明

忆昔蕤宾初，皇疾辍临仗。维日白气亘，黑风复排踼。俄传天柱折，忽若慈母丧。帝本尧舜姿，末履转清伉。敛衽接耆硕，高出文景上。两宫悦孝子，九庙歆流鬯。毅然整六师，霹雳无前向。犬羊遁朔漠，鲸鲵蛰溟涨。渊冲不凝寿，日表空殊相。蜿蜿湖中龙，一夕拔惊浪。回首哭苍梧，魂断湘南瘴。念昨下明纶，臣也诚无状。誓死叫阊阖，伸颈甘砧盎。梁窦势如灼，汉廷色惆怅。皇乃西园游，召彼侍供张。从容杯酒间，似让还非让。未剖青琐封，巳下金鸡放。臣某讵足惜，统体关衰王。历数古明辟，圣节畴能尚。逝欲碎臣骨，吁帝不得迋。攀髯眇莫及，痛哭桥山葬。玉光动前星，朱符阐灵贶。主器难久虚，勉起答群望。金木歘为祟，太白昼相抗。羯胡敢余侮，吾徒尽乘障。呜呼榆台役，弃我六千壮。踉跄战士骨，躐趿将军韔。二竖固轻率，腐尸亦云当。所恨国威辱，北鄙气悽怆。钲鼓疑皇情，何以慰宸况。悽悽建未月，临门遣征将。纨裤作元戎，京军本浮宕。翻使沿边卒，束手遭箠掠。揭？云中城，谁复扼其吭。胡来风雨声，胡去横拍唱。千村与万落，人烟莽荡荡。婴儿贯高槊，志妇经衣桁。狐狸叫破垒，落日悄濸漭。此辈诚鼠窃，反覆亦难量。骐骥驾盐车，虚名缚肮脏。世岂乏颇牧，贱或执鞭杖。琐琐登坛子，饱之则飞飏。吁此良太枉，国慨何由畅。水旱而秋雷，阴阳迭骄亢。皇天虽至公，视之但坱坱。臣当历服始，谬进大夫行。退朝实愤切，欲吐畏官谤。武王秉黄钺，师事太公望。列圣构梁栋，驾驭亦英匠。先帝升遐日，临榻召三相。
乙丑除夕追往愤五百字
作者：李梦阳
朝代：明
体裁：古风

忆昔蕤宾初，皇疾辍临仗。维日白气亘，黑风复排踼。俄传天柱折，忽若慈母丧。帝本尧舜姿，末履转清伉。敛衽接耆硕，高出文景上。两宫悦孝子，九庙歆流鬯。毅然整六师，霹雳无前向。犬羊遁朔漠，鲸鲵蛰溟涨。渊冲不凝寿，日表空殊相。蜿蜿湖中龙，一夕拔惊浪。回首哭苍梧，魂断湘南瘴。念昨下明纶，臣也诚无状。誓死叫阊阖，伸颈甘砧盎。梁窦势如灼，汉廷色惆怅。皇乃西园游，召彼侍供张。从容杯酒间，似让还非让。未剖青琐封，巳下金鸡放。臣某讵足惜，统体关衰王。历数古明辟，圣节畴能尚。逝欲碎臣骨，吁帝不得迋。攀髯眇莫及，痛哭桥山葬。玉光动前星，朱符阐灵贶。主器难久虚，勉起答群望。金木歘为祟，太白昼相抗。羯胡敢余侮，吾徒尽乘障。呜呼榆台役，弃我六千壮。踉跄战士骨，躐趿将军韔。二竖固轻率，腐尸亦云当。所恨国威辱，北鄙气悽怆。钲鼓疑皇情，何以慰宸况。悽悽建未月，临门遣征将。纨裤作元戎，京军本浮宕。翻使沿边卒，束手遭箠掠。揭�云中城，谁复扼其吭。胡来风雨声，胡去横拍唱。千村与万落，人烟莽荡荡。婴儿贯高槊，志妇经衣桁。狐狸叫破垒，落日悄濸漭。此辈诚鼠窃，反覆亦难量。骐骥驾盐车，虚名缚肮脏。世岂乏颇牧，贱或执鞭杖。琐琐登坛子，饱之则飞飏。吁此良太枉，国慨何由畅。水旱而秋雷，阴阳迭骄亢。皇天虽至公，视之但坱坱。臣当历服始，谬进大夫行。退朝实愤切，欲吐畏官谤。武王秉黄钺，师事太公望。列圣构梁栋，驾驭亦英匠。先帝升遐日，临榻召三相。
乙亥元夕忆旧柬边子卧病不会
作者：李梦阳
朝代：明

忆昔金钱并卜欢，称心灯火烛长安。炉香欲散尚书省，环佩先归太乙坛。十载酒杯諠五夜，九衢游马阅千官。蓬飞转合今同此，月满梁园却自看。
乙亥元日柬台省何边二使君边病卧久
作者：李梦阳
朝代：明

烟和日翠且重楼，汹汹绮罗悲此州。碧草可容漳浦卧，官梅真忆广陵游。来鸿去燕催今昔，柏叶薇花阻倡酬。兴发春山能约往，冰开仙楫拟乘流。
乙亥春郊圃牡丹盛开聿予离兹倏尔四载实兄莳艺成功约客往赏属雨发咏焉
作者：李梦阳
朝代：明

牡丹元种无多本，别久丛分郁映杯。秾剧秪宜鸰鸟戏，品增疑傍棣花开。支离野圃群葩掩，杳袅春庭细雨来。高会主宾忻并健，冲泥车马莫空回。
乙亥立秋
作者：李梦阳
朝代：明

今日秋风起，连年湿病苏。应时微雨歇，侵晓断云徂。巳复寒蝉集，空嗟蕙草孤。步檐惊骤健，一叶下庭梧。
乙酉上元上方寺
作者：李梦阳
朝代：明

地爱僧林僻，人邀灯节游。缘塍朝借马，攺路晚登舟。春水凫鹥满，夕阳钟磬幽。相留待明月，箫鼓在中流。
乙酉除夕荅郑生兄弟见赠之作
作者：李梦阳
朝代：明

除夕天涯见客心，连枝游子各悲吟。徒将鬓雪疑青镜，且把乡梅托素琴。海岳催春潜美色，冰霜争岁冱成阴。吾家瓮绿浮浮嫩，兄弟能来秉烛斟。
九子浴九首 其五 马给事中敬臣
作者：李梦阳
朝代：明

敬臣闺闼彦，处世怕自拘。朝谒金马门，暮向青琐趋。朝隐慕方朔，修辞剧相如。太阿不在掌，非君独嗟吁。
九子浴九首 刘户部远夫 其一
作者：李梦阳
朝代：明

远夫振英驾，乃自仪封里。孟复既鹰奋，秉衡亦飙起。献贼拟扬雄，弹铗笑冯子。时异各暌隔，蓬转自兹始。
九子浴九首 孟行人望之 其九
作者：李梦阳
朝代：明

孟生瑚琏器，英迈徵古篇。登泰夙所期，望洋岂徒然。钦趋瞠颜后，抗志耻卢先。吾方把任钓，倘借襄阳蝙。
九子浴九首 戴进士仲鹖 其八
作者：李梦阳
朝代：明

南州实才窟，小戴亦横骛。探镮乃叨窃，对孔岂在屡。左右佩采荠，追趋信阳步。倾城在夙昔，赠我陆机赋。
九子浴九首 王户部邃伯 其二
作者：李梦阳
朝代：明

矫矫王邃伯，深心托玄素。岂谓万里空，见此天马步。独行迕流议，苦志涉烦务。曰余驽钝姿，倘辱导前路。
九子浴九首 王职方锦夫 其三
作者：李梦阳
朝代：明

职方昔垂髫，邂逅在梁汝。游关匪豹隐，攀邵遂鸾翥。鸿词振宛洛，一一中音吕。访戴谅不惜，纵凫非所许。
九子浴九首 穆检讨伯潜 其四
作者：李梦阳
朝代：明

清庙播芳叹，朱鹭激潜调。沉冥会诠理，刻苦尤逾耀。注易在今兹，醴酒企馀照。载吟古离咏，蹇拙惭赓绍。
九子浴九首 陶行人良伯 其六
作者：李梦阳
朝代：明

陶子三泖英，妙小富篇翰。至响本无声，隐璞畴能辨。运甓不云若，漉酒聊自玩。解龟幸心许，倾盖荷清宴。
九子浴九首 马进士君卿 其七
作者：李梦阳
朝代：明

君卿素所昧，密竟宛相向。醉酒似马周，读书薄刘向。时人固不识，古志益肮脏。试睹同游子，磈礧尽英行。
九子浴九首·刘户部远夫
作者：李梦阳
朝代：明

远夫振英驾，乃自仪封里。孟复既鹰奋，秉衡亦飙起。献贼拟扬雄，弹铗笑冯子。时异各暌隔，蓬转自兹始。矫矫王邃伯，深心托玄素。岂谓万里空，见此天马步。独行迕流议，苦志涉烦务。曰余驽钝姿，倘辱导前路。职方昔垂髫，邂逅在梁汝。游关匪豹隐，攀邵遂鸾翥。鸿词振宛洛，一一中音吕。访戴谅不惜，纵凫非所许。清庙播芳叹，朱鹭激潜调。沉冥会诠理，刻苦尤逾耀。注易在今兹，醴酒企馀照。载吟古离咏，蹇拙惭赓绍。敬臣闺闼彦，处世怕自拘。朝谒金马门，暮向青琐趋。朝隐慕方朔，修辞剧相如。太阿不在掌，非君独嗟吁。陶子三泖英，妙小富篇翰。至响本无声，隐璞畴能辨。运甓不云若，漉酒聊自玩。解龟幸心许，倾盖荷清宴。君卿素所昧，密竟宛相向。醉酒似马周，读书薄刘向。时人固不识，古志益肮脏。试睹同游子，磈礧尽英行。南州实才窟，小戴亦横骛。探镮乃叨窃，对孔岂在屡。左右佩采荠，追趋信阳步。倾城在夙昔，赠我陆机赋。孟生瑚琏器，英迈徵古篇。登泰夙所期，望洋岂徒然。钦趋瞠颜后，抗志耻卢先。吾方把任钓，倘借襄阳蝙。
九日上方寺二首
作者：李梦阳
朝代：明

赏时争上塔，乘月复登台。地尽中原入，天空秋色来。望乡番恨雁，有菊且衔杯。却忆龙山帽，徒增醉者哀。天地疏秋色，楼台敞客歌。远江寒自白，落木晚堪多。月为衔杯出，鸿于鸣磬过。霜横不归去，吾意在烟萝。
九日上方寺二首·其一
作者：李梦阳
朝代：明

赏时争上塔，乘月复登台。地尽中原入，天空秋色来。望乡番恨雁，有菊且衔杯。却忆龙山帽，徒增醉者哀。
九日上方寺二首·其二
作者：李梦阳
朝代：明

天地疏秋色，楼台敞客歌。远江寒自白，落木晚堪多。月为衔杯出，鸿于鸣磬过。霜横不归去，吾意在烟萝。
九日京中
作者：李梦阳
朝代：明

白雁独横秋，黄花伴醉游。眼看风物换，愁杀仲宣楼。
九日南陵送橙菊
作者：李梦阳
朝代：明
体裁：七言律诗

朱门美菊采先芳，玉圃新橙摘早霜。传送满盘真斗色，分看随手各矜香。深怜便合移樽酹，暂贮应须得蟹尝。独醉秋堂卧风物，一年晴雨任重阳。
九日寄何舍人仲默
作者：李梦阳
朝代：明

九日无朋花自开，登楼独酌当登台。孤城落木天边下，万里浮云江上来。但遣清尊常不负，从教白发暗相催。梁南楚北无消息，塞雁风高首重回。
九日应变斋居
作者：李梦阳
朝代：明

时变逢摇落，斋心对暮天。未擒可汗日，新起泰陵年。听雁真无那，看花益泫然。将归思临水，愁绝宋生篇。
九日慈恩寺阁二首
作者：李梦阳
朝代：明

宝地元依海，珠林更假山。登临重九遇，城阙五云还。歌吹喧侯里，边烽入汉关。望乡归未得，能对菊花斑。敕寺四围湖，秋林层阁孤。天空木更响，风口帽还扶。鱼群席下跃，鸟影镜中趋。泛菊看山海，寒烟暮有无。
九日慈恩寺阁二首·其一
作者：李梦阳
朝代：明

宝地元依海，珠林更假山。登临重九遇，城阙五云还。歌吹喧侯里，边烽入汉关。望乡归未得，能对菊花斑。
九日慈恩寺阁二首·其二
作者：李梦阳
朝代：明

敕寺四围湖，秋林层阁孤。天空木更响，风口帽还扶。鱼群席下跃，鸟影镜中趋。泛菊看山海，寒烟暮有无。
九日楚山太华君同登
作者：李梦阳
朝代：明

不入襄阳府，秋山每自来。那知楚峰上，还共菊花杯。帽落层云迥，风生万壑开。却思羊叔子，岘首独悲哀。
九日浦江王水亭共泛二首
作者：李梦阳
朝代：明

长庐古陂城一偏，楼台波水秋相鲜。紫萸黄菊有今日，翠管银筝须此筵。微风改席徐回缆，落日留宾更进船。漫说龙山能落帽，何如李郭共登仙。君王别馆湖中央，菊日浮游锦缆香。贪把深杯向芦苇，错教横吹惊鸳鸯。车徒杂沓四岸合，殿阁洄沿一水长。万古有人还此地，他年吾辈是重阳。
九日浦江王水亭共泛二首·其一
作者：李梦阳
朝代：明

长庐古陂城一偏，楼台波水秋相鲜。紫萸黄菊有今日，翠管银筝须此筵。微风改席徐回缆，落日留宾更进船。漫说龙山能落帽，何如李郭共登仙。
九日浦江王水亭共泛二首·其二
作者：李梦阳
朝代：明

君王别馆湖中央，菊日浮游锦缆香。贪把深杯向芦苇，错教横吹惊鸳鸯。车徒杂沓四岸合，殿阁洄沿一水长。万古有人还此地，他年吾辈是重阳。
九日繁台二首
作者：李梦阳
朝代：明

穷秋避地兼逢节，圹野无山且上台。江汉雁惊番北叫，太行河断却东来。羁栖叹世深难醉，病起思乡老易催。闰月有期还发兴，菊花晚暮莫愁开。禹庙登高人尽回，儒宫下马尽残杯。奔陈孔甲元孤愤，去赵虞卿且未哀。高叶下风还抱石，片云拖雨故临台。酒阑却忆十年事，半醉呼鹰向此来。
九日繁台二首·其一
作者：李梦阳
朝代：明

穷秋避地兼逢节，圹野无山且上台。江汉雁惊番北叫，太行河断却东来。羁栖叹世深难醉，病起思乡老易催。闰月有期还发兴，菊花晚暮莫愁开。
九日繁台二首·其二
作者：李梦阳
朝代：明

禹庙登高人尽回，儒宫下马尽残杯。奔陈孔甲元孤愤，去赵虞卿且未哀。高叶下风还抱石，片云拖雨故临台。酒阑却忆十年事，半醉呼鹰向此来。
九日薛楼会集二首
作者：李梦阳
朝代：明

不倦登楼目，遥怜秋色重。枫村叠暗浦，霜日抱孤峰。楚越窗中地，江山战后容。倚阑浑不语，吾欲采芙蓉。恰送重阳日，能禁孤雁来。林稀山尽出，风顺橹齐开。况是薛楼会，难孤江上杯。菊芳看莫厌，秋色异乡催。
九日薛楼会集二首·其一
作者：李梦阳
朝代：明

不倦登楼目，遥怜秋色重。枫村叠暗浦，霜日抱孤峰。楚越窗中地，江山战后容。倚阑浑不语，吾欲采芙蓉。
九日薛楼会集二首·其二
作者：李梦阳
朝代：明

恰送重阳日，能禁孤雁来。林稀山尽出，风顺橹齐开。况是薛楼会，难孤江上杯。菊芳看莫厌，秋色异乡催。
九日衙斋对酒偶作
作者：李梦阳
朝代：明

故乡丛菊叹离居，客邸秋梅叶且舒。四海重阳三滞酒，两河归雁几传书。拂衣欲就渊明里，短发犹驱孟博车。意远迟回聊复酌，浮云北望伫踟蹰。
九日诣东庄遇水则舟之同黄子符李二生
作者：李梦阳
朝代：明

出门万水吟风叶，挈友重阳上野舟。数月雨阴今白日，一身天地此清秋。逐时庄菊花初放，应节村杯酒暂酬。晚暮更催双棹返，汴州谁信有沧洲。
九日黄花镇
作者：李梦阳
朝代：明

黄花遇九日，风雨不逢花。水涌石梁断，溪吞山郭斜。将军午宴客，欲醉忽闻笳。困苦墩楼卒，经年谁见家。
九月七日夜集
作者：李梦阳
朝代：明

此夜邀宾过草堂，实因佳节重壶觞。时侵叵耐镫前菊，老去谁抛镜里霜。草暗微寒催蟋蟀，云开片月下沧浪。明朝好趁登高伴，木落天空望帝乡。
九月晦日西南陂再泛二首
作者：李梦阳
朝代：明

水国穷秋霁更寒，渚宫重宴菊犹残。閒身欲住张融舸，短发羞欹杜甫冠。日映楼台天上过，风恬鱼鸟镜中看。缘池莫恋团圞竹，即拟枚乘赋不难。水上冬初多白云，沙间烟满白鸥群。经添雨雪湖非减，刈尽蒹葭路转分。当岸女墙晴倒出，傍船木叶醉偏闻。回头恐触蛟龙蛰，莫遣鸣笳彻暮曛。
九月晦日西南陂再泛二首·其一
作者：李梦阳
朝代：明

水国穷秋霁更寒，渚宫重宴菊犹残。閒身欲住张融舸，短发羞欹杜甫冠。日映楼台天上过，风恬鱼鸟镜中看。缘池莫恋团圞竹，即拟枚乘赋不难。
九月晦日西南陂再泛二首·其二
作者：李梦阳
朝代：明

水上冬初多白云，沙间烟满白鸥群。经添雨雪湖非减，刈尽蒹葭路转分。当岸女墙晴倒出，傍船木叶醉偏闻。回头恐触蛟龙蛰，莫遣鸣笳彻暮曛。
九月见花
作者：李梦阳
朝代：明

长安桃李树，秋晚复花枝。九陌寒烟里，无风自落时。
九江
作者：李梦阳
朝代：明

九江江九流，庐岳负江州。世代催前浪，图书羡上游。城孤落日映，虎去暮天幽。夜笛邻舟送，曲终无限愁。
九江陆还南康望东林
作者：李梦阳
朝代：明

匡庐山北东林寺，前年八月游曾至。只今马出莲峰道，西望东林但缥缈。风吹槲栎猿昼啼，却忆石门临虎溪。旧听石濑尚在耳，雷烧碑树今应死。
九潭诗
作者：李梦阳
朝代：明

岧岧千仞岭，下有百尺潭。夕风起微澜，浟浟动晴岚。俯之鉴我心，伫玩云波涵。流蕤飏寒清，跃鱼手可探。蹊暝樵响歇，猿鸟来相参。寄语泥中物，长蟠恐未堪。
书院
作者：李梦阳
朝代：明

书院今人迹，繁台古代名。楼花番入燕，塔树不巢莺。
乾陵歌
作者：李梦阳
朝代：明

九重之城双阙峙，前有无字碑，突兀云霄里。相传翁仲化作精，黄昏下山人不行。蹂人田禾食禾豕，强弩射之妖亦死。至今剥落临道傍，大者虎马小者羊。问此谁者陵，石立山崔嵬。铜铁锢重泉，银海中萦回。巢也信力何由开。君不见金棺玉匣出人世，蔷薇冷面飞尘埃。百年枯骨且不保，妇人立身何草草。
二月四日部署宴饯徐顾二子
作者：李梦阳
朝代：明

春日载阳官署幽，东吴二子过我游。庭空日斜吏人散，窅然何异经林丘。今晨惊蛰暖气达，昨夜哀鸿呼故俦。中庭古槐苍藓溽，上有百鸟何啁啾。仓庚交交刷其羽，君看巨细各有求。明时冠轩几邂逅，得暇胡不攀淹留。自从去年识徐顾，令我意气倾南州。徐郎近买洞庭柂，顾子亦具钱唐舟。浮生飘转若飞藿，倏忽聚散谁能谋。风光烂熳况复尔，愿写清壶销客忧。故人若称不好饮，举杯入唇还复休。妙歌时时激慷慨，鄙夫何以答绸缪。严柝沉沉静夜色，北斗倒挂城南楼。秪恐天明驱马出，揽袪延望河之洲。
二月望丘翁林亭二首
作者：李梦阳
朝代：明

今日花朝好风日，梁园酒新花更开。走觅南邻立处士，月明骑马醉深回。南邻处士闭柴门，竹树春风野径昏。痛饮狂歌人不识，客来惟有酒盈尊。
二月望丘翁林亭二首·其一
作者：李梦阳
朝代：明

今日花朝好风日，梁园酒新花更开。走觅南邻立处士，月明骑马醉深回。
二月望丘翁林亭二首·其二
作者：李梦阳
朝代：明

南邻处士闭柴门，竹树春风野径昏。痛饮狂歌人不识，客来惟有酒盈尊。
二月望留云阁两集
作者：李梦阳
朝代：明

今年花朝花烂开，春风细雨临高台。绕阑红湿舞英重，隔窗黄闪流莺回。连日霢霂地巳足，薄暮风云天更来。眼看万物歘生色，尔我胡惜黄金杯。
于公庙会王帅以其防秋北行
作者：李梦阳
朝代：明

新晴借庙张公鼓，旧约铺筵集缙绅。气早冷随云雨入，地幽人与竹松邻。时来拜命防秋将，老去狂歌避世身。醉别赠君双玉剑，持将西北扫风尘。
于少保庙
作者：李梦阳
朝代：明

朱仙遗庙巳沾衣，少保新宫泪复挥。金匮山河丹券在，玉门天地翠华归。干城岂合留高祖，秦相何缘怨岳飞。最怪白头梁父老，哭裁松柏渐成围。
云中曲送人十首
作者：李梦阳
朝代：明

壮士驱车出汉关，马头丝络紫金环。莽莽黄云迷代北，凄凄白雾满燕山。季冬饮马长城窟，沙砾飞扬带白骨。榆台岭边闻鬼啼，犹是今年战亡卒。黑帽健儿黄貉裘，匹马追胡紫塞头。相逢不肯通名姓，但称家住古云州。城上黄旗张暮天，元戎宅内鼓阗阗。底是邻悲并巷哭，云州明日是新年。紫水东来入黑河，纥干山下雪花多。小儿拦街吹箴篥，妇人能唱海西歌。白登山寒低朔云，野马黄羊各一群。冒顿曾围汉天子，胡儿惟说李将军。自从虏逼雁门关，汉家四野多空垒。行子遥遥看独戍，桑乾水冰暮沙起。黄毛爱子出打围，昏宿李陵古台下。忽传风火入边城，城中将军夜秣马。战士黄须立道傍，自言曾射左贤王。可怜孤绩无人论，赠与青裘白马郎。北风吹日马毛僵，腰间角弓不可张。逢君莫唱云中曲，腊月云中更断肠。
云中曲送人十首·其一
作者：李梦阳
朝代：明

壮士驱车出汉关，马头丝络紫金环。莽莽黄云迷代北，凄凄白雾满燕山。
云中曲送人十首·其七
作者：李梦阳
朝代：明

自从虏逼雁门关，汉家四野多空垒。行子遥遥看独戍，桑乾水冰暮沙起。
云中曲送人十首·其九
作者：李梦阳
朝代：明

战士黄须立道傍，自言曾射左贤王。可怜孤绩无人论，赠与青裘白马郎。
云中曲送人十首·其二
作者：李梦阳
朝代：明

季冬饮马长城窟，沙砾飞扬带白骨。榆台岭边闻鬼啼，犹是今年战亡卒。
云中曲送人十首·其五
作者：李梦阳
朝代：明

紫水东来入黑河，纥干山下雪花多。小儿拦街吹箴篥，妇人能唱海西歌。
云中曲送人十首·其八
作者：李梦阳
朝代：明

黄毛爱子出打围，昏宿李陵古台下。忽传风火入边城，城中将军夜秣马。
云中曲送人十首·其十
作者：李梦阳
朝代：明

北风吹日马毛僵，腰间角弓不可张。逢君莫唱云中曲，腊月云中更断肠。
云中曲送人十首·其四
作者：李梦阳
朝代：明

城上黄旗张暮天，元戎宅内鼓阗阗。底是邻悲并巷哭，云州明日是新年。
云中曲（二首）
作者：李梦阳
朝代：明

白登山寒低朔云，野马黄羊各一群。冒顿曾围汉天子，胡儿惟说李将军。
云中曲（二首）
作者：李梦阳
朝代：明
体裁：七言绝句

黑帽健儿黄貉裘，匹马追胡紫塞头。相逢不肯通名姓，但称家住古云州。
云山渡
作者：李梦阳
朝代：明

渡古云山积，江明日色饶。霜融木更落，野静路堪遥。冠盖行相望，干戈气未消。伤心弄兵者，汝业本渔樵。
五仰诗五首
作者：李梦阳
朝代：明

我所仰兮在华山，侧身西望阻秦关。莲岭阻修徒离叹，仙人赠我白琼丹。翳三秀兮吟葛覃，我欲从之途路艰，西望咸阳涕潺湲。我所仰兮在衡山，侧身南望阻荆关。祝融岧嵉心悲酸，仙人赠我赤琼丹。婆娑桂树山之间，我欲从之途路艰，南望洞庭涕潺湲。我所仰兮在泰山，侧身东望阻齐关。南有龟蒙东肃然，仙人赠我绿琼丹。招我东游扶桑间，我欲从之途路艰，东望河济涕潺湲。我所仰兮在怕山，侧身北望阻燕关。飞石岑巉不可攀，仙人赠我黑琼丹。带星辰兮佩鸣环，我欲从之途路艰，北望雁门涕潺湲。我所仰兮在嵩山，侧身遥望阻韩关。企余望之良匪难，仙人赠我黄玉丹。手持金光翳华菅，我欲从之途路艰，遥望缑城涕潺湲。
五仰诗五首·其一
作者：李梦阳
朝代：明

我所仰兮在华山，侧身西望阻秦关。莲岭阻修徒离叹，仙人赠我白琼丹。翳三秀兮吟葛覃，我欲从之途路艰，西望咸阳涕潺湲。
五仰诗五首·其三
作者：李梦阳
朝代：明

我所仰兮在泰山，侧身东望阻齐关。南有龟蒙东肃然，仙人赠我绿琼丹。招我东游扶桑间，我欲从之途路艰，东望河济涕潺湲。
五仰诗五首·其二
作者：李梦阳
朝代：明

我所仰兮在衡山，侧身南望阻荆关。祝融岧嵉心悲酸，仙人赠我赤琼丹。婆娑桂树山之间，我欲从之途路艰，南望洞庭涕潺湲。
五仰诗五首·其五
作者：李梦阳
朝代：明

我所仰兮在嵩山，侧身遥望阻韩关。企余望之良匪难，仙人赠我黄玉丹。手持金光翳华菅，我欲从之途路艰，遥望缑城涕潺湲。
五仰诗五首·其四
作者：李梦阳
朝代：明

我所仰兮在怕山，侧身北望阻燕关。飞石岑巉不可攀，仙人赠我黑琼丹。带星辰兮佩鸣环，我欲从之途路艰，北望雁门涕潺湲。
五日庄上集
作者：李梦阳
朝代：明

园树日佳色，黄鹂时巧音。美人翩紫马，携酒入花阴。艾席铺能坐，蒲觞乾自斟。蜩鸣虽颇聒，流转是天心。
五日蔡河废津汎集
作者：李梦阳
朝代：明

当年锦缆帝王州，此日荒津竞渡游。宾客未销梁苑气，江山聊写汨罗愁。流金赤日偏输浪，似盖轻云故翼舟。鱼听歌钟沈复跃，燕窥舞袖去还留。调冰雪藕佳人并，断艾分蒲上客酬。出溜只疑天上转，溯洄真在镜中浮。阴阴瞑色凫鹥岸，袅袅风香杜若洲。醉里惊闻催住桨，别船追进夕筵羞。
五月大雨省中八韵
作者：李梦阳
朝代：明

五月行秋令，新寒夺盛温。萋萋云色暝，飒飒雨声奔。启户凉风进，临沟骤浪喧。连山浮海气，大陆走河源。巳阻金门谒，疑将华屋翻。夜更灯烛坐，昼辍簿书烦。豁霁思长剑，归栖忆故园。解诵愁霖作，泥中非遁言。
五老峰
作者：李梦阳
朝代：明

东南涛浪吞，五老古今存。秀色彭湖浴，诸峰庐岳尊。中宵见海日，南斗豁天门。霜雪颜常静，云烟解变魂。
五面石
作者：李梦阳
朝代：明

东华山北五面石，削成五面何嶙峋。崩崖鼠餐何代雪，阴洞苔滋千古春。映日闪闪上云气，步天渺渺升仙真。草衣木食亦吾志，放浪胡为羁此身。
井
作者：李梦阳
朝代：明

新穿崖下井，微霞映深静。松风时来拂，娜娜匡岳影。
京口杨相国园赠五岳山人
作者：李梦阳
朝代：明

远客乘秋至，名园水竹分。林寒番易两，池静合偏云。卧疴思知己，逢君惬素闻。萧萧绿云里，谁解有论文。
京师元夕有怀丘子兼忆旧游而作
作者：李梦阳
朝代：明

名都郁垝垒，浮云荫孤台。宿昔与丈人，揽袂凌崔嵬。延眺殊未已，明月从东来。俯身览九陌，车马何諠豗。朱门竞笙竽，钟鼓趣行杯。讵知前代人，寒隧生青苔。金珠委瓦砾，铅华安在哉。沉冥日云富，感激人心哀。丈人方岳裔，夙质谢尘埃。婚嫁慕向子，幽栖放颜坏。七十尚蛇蛰，白衣潜草莱。嗟余纠簪绂，俛仰阻沿洄。逝将亲逸躅，荣盛等浮灰。
京师春日漫兴五首
作者：李梦阳
朝代：明

十日不出花尽开，城南城北锦成堆。即教闭户从花尽，莫遣看花不醉回。杏花盈盈大逞姿，桃花灼灼亦不迟。纵饶种露栽云地，可柰风狂雨骤时。东门百花红照天，独树梨花更可怜。但看弦管朝朝急，不道春风不费钱。今番花开委难当，眼见稀疏叶欲长。春光几朝不一醉，为问汝曹因底忙。西湖湖上杨柳枝，临流袅娜风更吹。切防白云漫天舞，莫放黄金拂地垂。
京师春日漫兴五首·其一
作者：李梦阳
朝代：明

十日不出花尽开，城南城北锦成堆。即教闭户从花尽，莫遣看花不醉回。
京师春日漫兴五首·其三
作者：李梦阳
朝代：明

东门百花红照天，独树梨花更可怜。但看弦管朝朝急，不道春风不费钱。
京师春日漫兴五首·其二
作者：李梦阳
朝代：明

杏花盈盈大逞姿，桃花灼灼亦不迟。纵饶种露栽云地，可柰风狂雨骤时。
京师春日漫兴五首·其五
作者：李梦阳
朝代：明

西湖湖上杨柳枝，临流袅娜风更吹。切防白云漫天舞，莫放黄金拂地垂。
京师春日漫兴五首·其四
作者：李梦阳
朝代：明

今番花开委难当，眼见稀疏叶欲长。春光几朝不一醉，为问汝曹因底忙。
亭上限韵作
作者：李梦阳
朝代：明

片云黑日热转添，忽有飞雨来纤纤。任情玉杯但一美，乘兴彩毫时复拈。角巾芒鞋客竟日，燕舞花明风满帘。垂头人吏困自睡，此地元非礼法严。
人折牡丹见赠赋之
作者：李梦阳
朝代：明

俗眼开争折，花心抱自知。色新兼露至，香在有蜂随。老病伤春日，乾坤倚杖时。落红纷点点，忍把出群枝。
人日
作者：李梦阳
朝代：明

翠筱娟娟暖不迟，含风雪壁迥多姿。烟霞弄色不忍见，梅柳争春能几时。返照高楼横欲敛，宿云孤树静难移。自伤消渴淹朱绂，不拜金花到玉墀。
人有送牡丹花至者与客同赋
作者：李梦阳
朝代：明

大梁城郭万人家，太半朱门竞此花。不为国姿宁用折，玩传宾手转须嗟。双牵戏蝶临书牖，独惹游丝扑钓槎。我亦有园新植此，往来无倦出城车。
仆思李白落雁之游徐子亦有知章鉴湖之请念人悲离申此短赠徐子者祯卿也
作者：李梦阳
朝代：明

君拟天台度石梁，我归沙苑望咸阳。予今梦寐莲华岳，笑尔番耽瀑布长。
从军四首
作者：李梦阳
朝代：明

汉虏互胜负，边塞无休兵。壮丁战尽死，次选中男行。白日隐碛戍，胡沙惨不惊。交加白骨堆，年年青草生。开疆整未已，召募何多名。萧萧千里烟，狼虎莽纵横。哀哉良家子，行者常吞声。从军日巳远，备兹途路艰。驱车太行道，北度雁门关。天寒雨雪冻，指堕曾冰间。登高望虏境，白沙浩漫漫。单于数百骑，飘飒猎西山。彀我乌玉弓，赫然热肺肝。安得奋长剑，一系名王还。别家亦云久，昨得家中书。书中何所云，父母与妻孥。昔来柳依依，素雪今载涂。岂不念还归，天子西击胡。登山眺故乡，存没两呜呼。丈夫死国雠，安能恋里闾。生当取封侯，怨别秪区区。久处行伍间，渐知苦乐情。能蟠丈八鎗，徒御不我轻。府帖昨夜下，烧荒有我名。秣马待天曙，肃肃寒霜零。左鞬插雕羽，雄剑跃且鸣。日高渡黄河，东过受降城。所羡在灭胡，富贵何足荣。
从军四首·其一
作者：李梦阳
朝代：明

汉虏互胜负，边塞无休兵。壮丁战尽死，次选中男行。白日隐碛戍，胡沙惨不惊。交加白骨堆，年年青草生。开疆整未已，召募何多名。萧萧千里烟，狼虎莽纵横。哀哉良家子，行者常吞声。
从军四首·其三
作者：李梦阳
朝代：明

别家亦云久，昨得家中书。书中何所云，父母与妻孥。昔来柳依依，素雪今载涂。岂不念还归，天子西击胡。登山眺故乡，存没两呜呼。丈夫死国雠，安能恋里闾。生当取封侯，怨别秪区区。
从军四首·其二
作者：李梦阳
朝代：明

从军日巳远，备兹途路艰。驱车太行道，北度雁门关。天寒雨雪冻，指堕曾冰间。登高望虏境，白沙浩漫漫。单于数百骑，飘飒猎西山。彀我乌玉弓，赫然热肺肝。安得奋长剑，一系名王还。
从军四首·其四
作者：李梦阳
朝代：明

久处行伍间，渐知苦乐情。能蟠丈八鎗，徒御不我轻。府帖昨夜下，烧荒有我名。秣马待天曙，肃肃寒霜零。左鞬插雕羽，雄剑跃且鸣。日高渡黄河，东过受降城。所羡在灭胡，富贵何足荣。
从军行
作者：李梦阳
朝代：明

弃家从上将，报主扫胡戎。弩满常随月，旗翻数起风。右指昆邪尽，左盻月支空。驰名紫塞外，开府玉关东。不逢百战日，谁识万夫雄。
仙人好楼居三首
作者：李梦阳
朝代：明

律律海中洲，峨峨白玉楼。上曾结浮云，下戴神鳌游。前檐荫白榆，青龙守门枢。上有无始公，餐霞炼金腴。飞琼鼓玄橐，浮丘扇其隅。情闲览八表，出入服气舆。日月跳两珠，回旋但须臾。万年永福日，寤言莫相忘。谒帝华盖侧，沐发咸池旁。岩岩云中楼，文杏袅为梁。黄金走阑干，银阙前相望。耸身若轻翼，登之穷四洋。四洋北荒沕，波澜浩杨杨。九州一何拘，敛颜归洞房。屑玉炼精魄，用神无何乡。万年永福昌，寤言莫相忘。乾鹊知来风，灵人炳先几。超世构巍峨，上与飞云齐。举手拂天河，白石寒离离。牵牛不服箱，织女弃支机。孤鸟衔若华，东来欲谁诒。海水浅以清，俯之嗟叹咨。眷兹勿轻道，翩翩众鸠驰。万年永福昌，寤言莫相忘。
仙人好楼居三首·其一
作者：李梦阳
朝代：明

律律海中洲，峨峨白玉楼。上曾结浮云，下戴神鳌游。前檐荫白榆，青龙守门枢。上有无始公，餐霞炼金腴。飞琼鼓玄橐，浮丘扇其隅。情闲览八表，出入服气舆。日月跳两珠，回旋但须臾。万年永福日，寤言莫相忘。
仙人好楼居三首·其三
作者：李梦阳
朝代：明

乾鹊知来风，灵人炳先几。超世构巍峨，上与飞云齐。举手拂天河，白石寒离离。牵牛不服箱，织女弃支机。孤鸟衔若华，东来欲谁诒。海水浅以清，俯之嗟叹咨。眷兹勿轻道，翩翩众鸠驰。万年永福昌，寤言莫相忘。
仙人好楼居三首·其二
作者：李梦阳
朝代：明

谒帝华盖侧，沐发咸池旁。岩岩云中楼，文杏袅为梁。黄金走阑干，银阙前相望。耸身若轻翼，登之穷四洋。四洋北荒沕，波澜浩杨杨。九州一何拘，敛颜归洞房。屑玉炼精魄，用神无何乡。万年永福昌，寤言莫相忘。
仙人篇
作者：李梦阳
朝代：明

何者一老翁，耳垂两肩绿瞳方，来此芙蓉峰。招我同行，耸身即老翁。授我玉柈丹，携手游洪濛。东至泰山颠，飞瀑杨膏波，青松荫石关。饥叽掇瑶草，渴饮玉屑泉。晨朝吸沆瀣，夕憩若木间。俯视九区内，伤心泪九澜。
仙楼
作者：李梦阳
朝代：明

仙楼忽欲暝，钟鼓下江烟。独坐一烛秉，当门新月悬。石寒坛近斗，沙静树浮天。半夜朝群帝，珊珊羽节还。
令婆坟
作者：李梦阳
朝代：明

国初抡秀妪，分遣入周宫。但睹丘坟郁，宁知乳哺同。后王忘昔日，颓屋锁春风。寒食莺啼切，林花落自红。
仪宾柳子以合欢芍药见赠予自不识此花而柳云种莳数年惟今岁双朵时柳病方愈
作者：李梦阳
朝代：明

宾卿赠药惊奇异，共蒂分葩号合欢。入手自摩双萼叹，逢人恐当一花看。并头虚漫誇莲蕊，单瓣还应压牡丹。汝抱绵疴今幸愈，和中天遣助平安。
仰头遇友夜泊感赠
作者：李梦阳
朝代：明

舟夜双灯倚碧滩，江云蔼蔼覆春湍。中年独觉沧洲稳，直道谁非行路难。坐里旌旗环汇泽，花时金鼓发长安。时危故国思芳草，懒慢先君得桂冠。
仲春繁台饮饯醉归口占呈陈边二使君
作者：李梦阳
朝代：明

昼日起风花欲开，过鸿未尽巢燕来。看山巳严阳翟驾，群饯复聚梁王台。苦云离合每不易，便醉颠倒何嫌猜。背阁碧树故袅袅，当筵哢鸟时徘徊。不见当年艮岳盛，今日累累青草堆。
伏日许君馆亭晚酌二首
作者：李梦阳
朝代：明

暑阁含风暮，林亭透日疏。俯池閒白羽，把酒跃金鱼。兴触山花发，心同水叶舒。孰言台务剧，镇日有琴书。树色寒文簟，池光隐玉壶。敞筵真不暑，爱客忽忘晡。乌返争栖柏，鱼欢自戏蒲。回看阛阓子，天地一洪垆。
伏日许君馆亭晚酌二首·其一
作者：李梦阳
朝代：明

暑阁含风暮，林亭透日疏。俯池閒白羽，把酒跃金鱼。兴触山花发，心同水叶舒。孰言台务剧，镇日有琴书。
伏日许君馆亭晚酌二首·其二
作者：李梦阳
朝代：明

树色寒文簟，池光隐玉壶。敞筵真不暑，爱客忽忘晡。乌返争栖柏，鱼欢自戏蒲。回看阛阓子，天地一洪垆。
伏日载酒寻高司封读书处二首
作者：李梦阳
朝代：明

郑门古城曲，小筑成幽园。为厌朝簪扰，兼辞人境喧。矮堂交杂树，炎日驻游轩。默默林中意，相看对一尊。养寂为园卧，寻幽当暑过。林深得日薄，地静觉蝉多。旧业元粳稻，新亭复薜萝。谁怜朱绂客，遽恋白云窝。
伏日载酒寻高司封读书处二首·其一
作者：李梦阳
朝代：明

郑门古城曲，小筑成幽园。为厌朝簪扰，兼辞人境喧。矮堂交杂树，炎日驻游轩。默默林中意，相看对一尊。
伏日载酒寻高司封读书处二首·其二
作者：李梦阳
朝代：明

养寂为园卧，寻幽当暑过。林深得日薄，地静觉蝉多。旧业元粳稻，新亭复薜萝。谁怜朱绂客，遽恋白云窝。
传闻驾回有纪二首
作者：李梦阳
朝代：明

正月传闻大驾还，七日巳度居庸关。铙歌拟续之回曲，塞外应添驻跸山。白城新起望夷台，黄钺森森耀日开。六骡远遁胡沙静，六龙腾踏驾空回。
传闻驾回有纪二首·其一
作者：李梦阳
朝代：明

正月传闻大驾还，七日巳度居庸关。铙歌拟续之回曲，塞外应添驻跸山。
传闻驾回有纪二首·其二
作者：李梦阳
朝代：明

白城新起望夷台，黄钺森森耀日开。六骡远遁胡沙静，六龙腾踏驾空回。
何仪宾生日赠歌
作者：李梦阳
朝代：明

宾客白马黄金鞭，入门长揖皆峨冠。堆冰五月窗阁冷，风帘碧簟光琅玕。主人平生贵然诺，季布一言重山岳。人闻杜良数郡至，坐无车公众不乐。列筵解带罗庶羞，万年为寿千金酬。向夜铜槃灼绛蜡，凤笙龙笛何啾啾。
何子至自滇
作者：李梦阳
朝代：明

醉折荷花别，宁期花复开。川原一回首，云日共徘徊。知向百蛮去，云从三峡来。进舟虽一赋，胡弃楚阳台。
佘园夏集赠鲍氏
作者：李梦阳
朝代：明

晓挈金玉友，出挹池风清。脱巾薜萝下，悠然听流莺。白云行杯中，红蕖媚初英。得意时自笑，冥哉尘外情。
佘园春日
作者：李梦阳
朝代：明

市居常少出，花日复多风。万古繁花地，三杯感慨中。步畦怜小摘，攀树惜初红。霭霭微云外，哀哀何处鸿。
佘氏园庄二首
作者：李梦阳
朝代：明

无端二月至，不分百花开。林坐斜阳入，郊暄沙色来。秾葩偏近牖，弱柳故临杯。共是天涯客，无辞酩酊回。百年吾不醉，一岁几何春。况接桃花暮，难禁柳色新。君为避世客，余是放歌人。烂熳题诗遍，林莺莫漫嗔。
佘氏园庄二首·其一
作者：李梦阳
朝代：明

无端二月至，不分百花开。林坐斜阳入，郊暄沙色来。秾葩偏近牖，弱柳故临杯。共是天涯客，无辞酩酊回。
佘氏园庄二首·其二
作者：李梦阳
朝代：明

百年吾不醉，一岁几何春。况接桃花暮，难禁柳色新。君为避世客，余是放歌人。烂熳题诗遍，林莺莫漫嗔。
余怀百门山水尚矣颇有移家之志交春气熙忻焉独往述情遣抱四咏遂成示同好数子
作者：李梦阳
朝代：明

鲁连蹈东海，介子逃西山。方舟信超越，岩径安可攀。扬烈犹靡惩，置金徒嗟叹。伊余秉拙讷，薄游及兹年。急湍有奔桴，迫路无停辕。惨惨沧流月，悽悽沙塞烟。徒钦静者意，未遂同袍言。偶耕慕庞公，石栖景焦先。扪衷谅有持，顾巳竟谁谖。复来感方寂，解作忧更牵。抑心二十载，始别金门还。积疴谢人徒，颇与疏遁便。眷兹丘园荣，岂美场苗篇。浮海伤固穷，逾河叹诚迈。濯缨万里流，高视九州外。功成奔运徂，气至流飙代。凄凄秋柯零，冉冉春条媚。周览倦河坝，孤悰冀岩濑。道以沉寂超，赏与崇深会。岂惟超远情，亦因谢尘籁。聿想山中人，风吹女萝带。折麻凌险屼，采秀越森荟。眷弥志终申，独往竟谁碍。嵉嵉太行峰，峣峣百门对。抗手别故欢，乘云美烟瀣。阅图访名奇，久钦苏门山。危峰罗县牖，积石喷鸣泉。情吟激卫女，嘉遁招古贤。出游结梦想，神往理谁诠。连岩既郁纡，回渚复绵芊。猿吟曙霏豁，雁泊暝阴还。杖策蹑丰茸，解裾濯潺湲。仰视游云翮，俯察戏藻鲜。览物慨幽杂，抚化怀宜筌。况逢春华交，更此眺孤烟。毕婚非达生，一啸复何言。山客戒明发，朋故来攀留。岩潭窈叵测，险径增离忧。曰余负幽僻，诵古歆远游。陟怀康乐屐，浮羡鸱夷舟。探讨倾子长，浪迹多阮侯。若人不可作，瑶草竟何酬。事往悲易深，情存道难侔。以此激孤誺，喟焉睇沧洲。安波有覆舻，坦路无全辀。危虞在岂崄，薄劣终见尤。愿附绿萝缘，永与栖者俦。
余怀百门山水尚矣颇有移家之志交春气熙忻焉独往述情遣抱四咏遂成示同好数子·其一
作者：李梦阳
朝代：明

鲁连蹈东海，介子逃西山。方舟信超越，岩径安可攀。扬烈犹靡惩，置金徒嗟叹。伊余秉拙讷，薄游及兹年。急湍有奔桴，迫路无停辕。惨惨沧流月，悽悽沙塞烟。徒钦静者意，未遂同袍言。偶耕慕庞公，石栖景焦先。扪衷谅有持，顾巳竟谁谖。复来感方寂，解作忧更牵。抑心二十载，始别金门还。积疴谢人徒，颇与疏遁便。眷兹丘园荣，岂美场苗篇。
余怀百门山水尚矣颇有移家之志交春气熙忻焉独往述情遣抱四咏遂成示同好数子·其三
作者：李梦阳
朝代：明

阅图访名奇，久钦苏门山。危峰罗县牖，积石喷鸣泉。情吟激卫女，嘉遁招古贤。出游结梦想，神往理谁诠。连岩既郁纡，回渚复绵芊。猿吟曙霏豁，雁泊暝阴还。杖策蹑丰茸，解裾濯潺湲。仰视游云翮，俯察戏藻鲜。览物慨幽杂，抚化怀宜筌。况逢春华交，更此眺孤烟。毕婚非达生，一啸复何言。
余怀百门山水尚矣颇有移家之志交春气熙忻焉独往述情遣抱四咏遂成示同好数子·其二
作者：李梦阳
朝代：明

浮海伤固穷，逾河叹诚迈。濯缨万里流，高视九州外。功成奔运徂，气至流飙代。凄凄秋柯零，冉冉春条媚。周览倦河坝，孤悰冀岩濑。道以沉寂超，赏与崇深会。岂惟超远情，亦因谢尘籁。聿想山中人，风吹女萝带。折麻凌险屼，采秀越森荟。眷弥志终申，独往竟谁碍。嵉嵉太行峰，峣峣百门对。抗手别故欢，乘云美烟瀣。
余怀百门山水尚矣颇有移家之志交春气熙忻焉独往述情遣抱四咏遂成示同好数子·其四
作者：李梦阳
朝代：明

山客戒明发，朋故来攀留。岩潭窈叵测，险径增离忧。曰余负幽僻，诵古歆远游。陟怀康乐屐，浮羡鸱夷舟。探讨倾子长，浪迹多阮侯。若人不可作，瑶草竟何酬。事往悲易深，情存道难侔。以此激孤誺，喟焉睇沧洲。安波有覆舻，坦路无全辀。危虞在岂崄，薄劣终见尤。愿附绿萝缘，永与栖者俦。
余邹二子游白鹿书院歌
作者：李梦阳
朝代：明

洞原路冰山径微，二子日游过夜归。岩宫割刻遍览读，马时跄跌泥在衣。顷来烈风号季冬，雪霾不见五老峰。苦心数子守寂寞，我病讲堂虚鼓钟。二子此行真特奇，异时独往今可知。虎吟狐啼且不惧，肯使杨朱泣路岐。
侠客行
作者：李梦阳
朝代：明

幽并豪侠地，燕赵称悲歌。千金市骏马，万里向交河。公卿赠宝剑，君王赐玉戈。捐躯赴国难，常令海不波。
候挽
作者：李梦阳
朝代：明

冬月初圆夕，仓悲候辇东。阁门犹警跸，松柏已新宫。象卫悲风入，龙旂白雾中。有髯浑欲挽，云堕鼎湖弓。
值雪咏怀
作者：李梦阳
朝代：明

索居倦晨暮，沓沓伤岁穷。玄云为谁屯，流霏夜常风。映隙既窈窕，穿窗亦玲珑。凌高似有缀，填卑忽若崇。裒多虽称物，益寡竟谁功。匪无盈尊酒，斟酌解我忡。途路怅伊阻，佳期杳莫同。握瑾惜楚老，枝瑶怨国风。人欲天必从，积感理能通。钟弦旷易绝，郢论寡弥工。持为知音说，庶以折其衷。
僦居避隘般移之日雨乎适至厥时久燥
作者：李梦阳
朝代：明

土市子东曹门西，衡门之下聊栖栖。古堂疏豁还高榻，故国行藏有杖藜。巳多佳树琴书静，复值炎天雷雨低。幡幡麦秀真堪喜，阮籍途穷未足啼。
僧园秋集同田生二首
作者：李梦阳
朝代：明

榴竹晴相媚，秋光满给孤。微风捎果重，残暑入林无。宝塔金杯映，青天白鹤呼。不须谈浩劫，吾醉亦忘吾。自笑红颜日，僧今白首看。秋风修竹过，台殿碧梧残。钟磬昏仍起，壶觞醉不乾。塔层思尽上，恐逼斗牛寒。
僧园秋集同田生二首·其一
作者：李梦阳
朝代：明

榴竹晴相媚，秋光满给孤。微风捎果重，残暑入林无。宝塔金杯映，青天白鹤呼。不须谈浩劫，吾醉亦忘吾。
僧园秋集同田生二首·其二
作者：李梦阳
朝代：明

自笑红颜日，僧今白首看。秋风修竹过，台殿碧梧残。钟磬昏仍起，壶觞醉不乾。塔层思尽上，恐逼斗牛寒。
元夕
作者：李梦阳
朝代：明

千年烂熳鳌山地，少小看灯忽二毛。兵后忍闻新乐曲，月前真愧旧宫袍。南州楼阁烟花起，北极风云嶂塞高。怅望碧天聊独立，夜阑车马尚滔滔。
元夕友人见访
作者：李梦阳
朝代：明

春月多丽辉，白雪媚其姿。美哉京洛夕，银潢郁逶迤。逶迤带紫陌，车马驱以驰。繁灯张四衢，都人竞游嬉。道者便静性，俗夫乏远资。林塘枉冠盖，缱绻非我期。金波低宛转，明星渐离离。清光苟不亏，永与浮云辞。
元夕宴王孙第
作者：李梦阳
朝代：明

向夕虚廊风自惊，敞筵华月坐留情。琴楼合与衣冠客，镫榭遥闻歌吹声。吟剧晚梅聊索笑，醉移寒竹互寻盟。九衢遮莫催车马，愿倒王孙百瓮清。
元夕风起南康
作者：李梦阳
朝代：明

岳云黄袅袅，夜半忽凄风。度市春灯乱，穿梅野树空。人依青岸酌，月漾碧湖中。拟尽江城赏，无欺蜡炬红。
元日汴上雪霁
作者：李梦阳
朝代：明

旭日薰江舰，晴云丽竹扉。檐花雪色静，庭筱碧滋归。岁月高儿女，行藏老蕨薇。眼看人共醉，椒酒不堪挥。
兄以西堂落成盖怅然有念于二亲余心交痛颂义追德爰成兹咏焉
作者：李梦阳
朝代：明

矫矫江都相，凄凉楚穆生。家贫无立业，道大不求名。破甑常蛛网，空除任鸟行。肯堂兄不忝，应慰九原情。
入沔
作者：李梦阳
朝代：明
体裁：五言律诗

溽暑秋何减，孤城水自环。人烟莲勺外，渔唱稻畦间。天阔翻低树，云深不在山。小舟能荡桨，共载夕阳还。
公仪休
作者：李梦阳
朝代：明

园中岂无葵，相公柰何饥。相君即无衣，不爱室中机。相君千万岁，请治相君栖。桓公霸诸侯，管氏有三归。
公无渡河二首
作者：李梦阳
朝代：明

盘螭作川梁，功奇势难久。鲂鱮尾屣屣，天吴戴九首。公无渡河，河深不可渡，中有白石，齿齿崭崭兮峨峨。蛟龙九头，戴角峥嵘，崟磕兮水鳞鳞兮冲素波。公无渡河，吹沙暮多风。河伯筑梁结两螭，汝无羽翼堕水中。涉水虽可乐，不如登山阿。噫！嗟嗟公无渡河。
公无渡河二首·其一
作者：李梦阳
朝代：明

盘螭作川梁，功奇势难久。鲂鱮尾屣屣，天吴戴九首。
六月豫章城角楼宴集二十六韵
作者：李梦阳
朝代：明

逃暑宜高会，登城复此楼。开窗万里尽，近槛一江流。域势衔天阔，山形抱郭幽。登临出百越，指顾见东瓯。暇日群公集，飞轩六月秋。管弦邀落影，觞斝散清眸。俯崿云偏扰，迷波地欲浮。时花纷浦溆，昏鸟识林丘。忽在三辰上，真超万象游。寰区怜溷浊，车马郁喧啾。解带烹炰饫，挥毫藻丽酬。微风閒白羽，岸帻送沙鸥。自昔观中宇，洪都实上游。匡庐巍崒嵂，彭蠡浩浟浟。节钺唐开府，春秋楚大州。文章腾阁最，风节稚亭优。下榻尘埃满，鸣銮乐事收。涛声还粉堞，草色自芳洲。巳有兴亡感，兼怀盗贼忧。羽书诸道急，节制大臣留。立见鲸鲵戮，私防玉石仇。干戈沉战舰，风浪羡归舟。河岳萦三晋，秦关启二周。凭阑惭后食，弹剑想前修。解组陶公性，思乡王粲愁。独嗤非燕颔，犹自说封侯。
内弟左国玉挽歌
作者：李梦阳
朝代：明

滔滔水东逝，靡靡日西驰。日驰虽更晨，水逝无还期。清醑满华尊，鸣琴在旁兹。门堂不改故，若人竟何之。天枉独兼今，凝澄究若斯。二纪罔自保，千秋宁讵知。情恸道与结，感往志弥悲。皇皇徂暑月，捐我就郊岐。故筑即新坟，广路席前基。狐兔夕向啼，芳麻延碧滋。解铗心巳许，回辕痛岂欺。永测游魂理，徒此眩盈亏。
内弟玉园庄归
作者：李梦阳
朝代：明

逾年始及村，日入复言归。言归亦何为，景异情难持。沙禽唳唳鸣，园林收暮霏。暮霏转急湍，春草碧漫漫。我行巳逾堤，我心念犹攒。志往物不隔，室远讵无端。诚乏静者虑，郊野岂徒安。
内教场歌
作者：李梦阳
朝代：明
体裁：四言诗

雕兮豹鞬骑白马，大明门前马不下。径入内伐鼓，大同邪宣府邪，将军者许邪。（一章）武臣不习威，柰彼四夷。西内树旗，皇介夜驰。鸣炮烈火，嗟嗟辛苦。（二章）
再期王左史不至
作者：李梦阳
朝代：明

地散官拘此亦希，草堂重约忍偏违。元期芍药枝枝赏，忽复葵榴片片飞。诸客酒停时望旆，孤城日落尚留扉。人生乐事真能几，野立苍云又白衣。
再约陂泛属风雨阻
作者：李梦阳
朝代：明

自游此陂秋每晴，再约宁知风夜惊。纷披已诧黄苇乱，吞吐能禁白浪生。朝来雾两细细动，时有鸿雁嘈嘈鸣。但问舟航今好在，无愁天地无开明。
再至洞院
作者：李梦阳
朝代：明

昔别秋色苦，今游风涧清。穿石竹犹活，雨过泉自生。礼殿古门换，钓台新路平。独来谁每见，云日此峰情。
再至玉虚观
作者：李梦阳
朝代：明

龙沙欣自昔，久泊遂今期。雨露新松大，丹青旧殿移。岸云通绣栱，江日抱金池。欲倚门东阁，愁看日暮时。
再赠许君
作者：李梦阳
朝代：明

缘岸百花开，楼船三月回。人依铁瓮望，鸟避柏乌来。礼乐还朝疏，山川画笏才。太微遥巳入，新彩近三台。
再过序公月夜
作者：李梦阳
朝代：明

岁巳残冬逼，月馀今夜圆。光侵僧磬发，清傍佛楼悬。鸣鸟疑深树，高云静暮天。夙心如解此，更欲问何禅。
再过昆崙王子园叠前韵二首
作者：李梦阳
朝代：明

昨与君游处，今来讶不同。早荷浮嫩水，夏树起初风。人醉孤亭上，禽鸣万竹中。兴深天亦助，斜日片云红。旧径添双树，新丛试一花。春风逗笑语，落日变云霞。圃色随人远，楼阴趁酒斜。谁知在尘境，遽尔隔纷华。
再过昆崙王子园叠前韵二首·其一
作者：李梦阳
朝代：明

昨与君游处，今来讶不同。早荷浮嫩水，夏树起初风。人醉孤亭上，禽鸣万竹中。兴深天亦助，斜日片云红。
再过昆崙王子园叠前韵二首·其二
作者：李梦阳
朝代：明

旧径添双树，新丛试一花。春风逗笑语，落日变云霞。圃色随人远，楼阴趁酒斜。谁知在尘境，遽尔隔纷华。
再送沈生
作者：李梦阳
朝代：明

去年酌汝池莲红，今年酌汝黄菊丛。秋风飒飒吹枯蓬，飘转向西忽复东。世情敬贵不敬贤，黄金不多人不怜。如脂白玉隐在璞，孰肯剖致君王前。白河马归玄雁起，南阳宾客梁园比。送君高歌枚子篇，脩竹团栾夹池水。
再送白帅
作者：李梦阳
朝代：明

圣主下龙章，将军入凤阳。地盘淮海壮，天拥汉陵长。棨戟新开府，威名古辟疆。卜年元万世，王道是金汤。
再送郑生
作者：李梦阳
朝代：明

闻君数日住，使我百忧宽。池馆杯觞易，天涯故旧难。久晴冬欲暖，近水晚犹寒。借取防身剑，慇勤醉里看。
再饯何子
作者：李梦阳
朝代：明

武场重布席，文士此分襟。人世东西路，秋天旦暮阴。杯光摇弱草，庭色下饥禽。他日关中使，无忘汴上音。
冬夜观射三十四韵
作者：李梦阳
朝代：明

云骥桥边路，繁台寺畔亭。登临壮古昔，时序叹流冥。乍见芳草歇，那堪霜霰零。冬残柏自秀，春逼柳先青。叨有衣冠会，能教酒盏停。狂将宾作主，兴与醉为醒。讲武仍存记，威弧合准经。鹄违遵取觯，貆获放悬庭。矢劲风推疾，弦开月避形。奔狸失故窟，矫鹤坠生翎。叠发无单中，虚归必染腥。叔才羞纵送，蒲弋愧娉婷。末德矜先捷，高贤哂一丁。虽非尚力艺，亦异养心灵。改服游荒寺，携壶扣寂扃。雪光摇冻薄，冷鸟下昏汀。宿鸽争嵓坎，鸣钟出石棂。衣因乐乃发，虑以道为宁。忆昔游梁始，伊余实孺龄。探镮游汴馆，怀橘向王廷。十五飞觚翰，冠年志典刑。弯弓猎草泽，走马向林坰。颇类沙头雁，还惭水上萍。谬随朝日月，过举犯雷霆。摈斥伤垂鹄，栖迟学聚萤。无论颜灼灼，巳是发星星。岩眺残双屩，川游寄一舲。烟霜日惨惨，河汉夜泠泠。感旧聊今咏，劳歌启后听。世情真箭括，吾意竟云軿。嗜武非良节，摛文岂至馨。缅思羡门子，永慕令威丁。海帝金银阙，江妃碧玉瓶。终当别兹土，长啸入沧溟。
冬归繁台别业漫兴
作者：李梦阳
朝代：明

莽圹孤城此卜居，宋台梁苑独行予。虚名马愧千金后，白首萤怜万卷馀。踏麦遽堪寒叶翠，看梅无那腊花舒。相逢莫漫滇吾放，野醉郊吟尽可书。
冬日夷门旅怀
作者：李梦阳
朝代：明

十日五日雾，一冬半冬阴。行子念归旋，朔风莽悲吟。苍苍孟诸原，惨惨杼秋林。东望清浅流，颇剧溟海心。川陆旷超缅，浩然烟水深。百龄一何遒，万化相推寻。徒传羽化迹，不见鸾吹音。清霜飒满镜，红颜倏颓侵。邈彼五湖子，贤哉吾所钦。
冬日学司偶见庭菊
作者：李梦阳
朝代：明

冻雨晴霜尔自开，偶逢私恨过秋来。违时只为含中色，入药终须显上才。巳许数花卷袖采，能分一本向篱裁。冬巡若忆重看约，莫使文轺触雪回。
冬日寺集观赵帅射
作者：李梦阳
朝代：明

万里横霜气，长风快顺毛。将军只弩发，叠中两鸿号。取石敲新火，开鲜弄宝刀。回头问僧者，何处得醇醪。
冬日抚州赠友
作者：李梦阳
朝代：明

晨光郁将布，时严气自懔。阳也谅匪力，厥阴无亦甚。时极理终固，情成势难寝。徒然江汉纪，莫制北飙凛。寒湍落孔家，霜色峻石廪。甘菊冬始华，赤树纷如锦。校阅才及旬，劳拙遗安枕。既巳阻携玩，胡由接芳衽。拟岘行共陟，寄言备醇饮。
冬日灵济宫十六韵
作者：李梦阳
朝代：明

贝阙昆崙外，浮生此路疑。蓬莱移禁国，尘世出瑶池。蕞尔双仙迹，飞腾后晋时。论功竟恍惚，谶兆且逶迤。怂恿精灵托，呼嘘霹雳随。先皇亲议号，继圣必修辞。爵陟王侯上，尊同帝者师。龙襦分内锦，宫女准昭仪。雨露宫城切，星辰天仗移。琳琅摇绣栱，松柏荫丹墀。瓶内金花踊，龛前紫凤垂。晴还日月秘，暝则鬼神悲。玉鼎推龙虎，瑶编述姹儿。汉惟栾大显，秦竟羡门欺。五帝非无术，千龄今见谁。累朝盟誓册，玉匮少人知。
冬日灵济宫（十六韵）
作者：李梦阳
朝代：明

贝阙昆仑外，浮生此路疑。蓬莱移旧国，尘世出瑶池。蕞尔双仙迹，飞腾后晋时。论功竟恍惚，谶兆且逶迤。怂恿精灵托，呼嘘霹雳随。先皇亲议号，继圣必修辞。爵陟王侯上，尊同帝者师。龙襦分内锦，宫女准昭仪。雨露宫城切，星辰天仗移。琳琅摇绣栱，松柏荫丹墀。瓶内金花踊，龛前紫凤垂。晴还日月秘，暝则鬼神悲。玉鼎推龙虎，瑶编述姹儿。汉惟栾大显，秦竟羡门欺。五帝非无术，千龄今见谁。累朝盟誓册，玉柜少人知。
冬日象山书院
作者：李梦阳
朝代：明

草疏叶黄沙出溪，日高南崦气凄凄。人亡故国还祠庙，世异阴崖尚品题。鸟雀石林迎旆散，野狐风草怒人啼。昔贤名迹谁堪此，两泪遥伤万仞梯。
冬日过故王坟二首
作者：李梦阳
朝代：明

寂寞何王殿，遗坟此径孤。玉阶番雪草，野日自金铺。庑暝牛羊聚，林风鸟雀呼。白头香火者，犹护赤龙符。二冢累累接，聊城复定安。情哀宫独盛，世异柏同残。久雨石门塌，新霜帷殿寒。西陵时节望，谁见绮罗叹。
冬日过故王坟二首·其一
作者：李梦阳
朝代：明

寂寞何王殿，遗坟此径孤。玉阶番雪草，野日自金铺。庑暝牛羊聚，林风鸟雀呼。白头香火者，犹护赤龙符。
冬日过故王坟二首·其二
作者：李梦阳
朝代：明

二冢累累接，聊城复定安。情哀宫独盛，世异柏同残。久雨石门塌，新霜帷殿寒。西陵时节望，谁见绮罗叹。
冬至刘氏园庄十韵
作者：李梦阳
朝代：明

暧暧寒城曙，绵绵野径纡。初阳升古戊，白露静园芜。款客琴尊并，开堂松树孤。登高望云物，极目散江湖。孟泽蛇龙伏，芒砀雁鹜呼。行藏虞氏传，勋业阮生途。且尽留连饮，休嗟序运徂。群虫迎节动，百卉待春苏。日月悲羁旅，乾坤识故吾。寄言招隐者，斯地有潜夫。